ZAKON  O 

   ŽIVOTNOJ  SREDINI
ZAKON O ŽIVOTNOJ SREDINI

I OSNOVNE ODREDBE

Predmet zakona 

Član 1

Ovim zakonom uređuje se integralni sistem zaštite životne sredine kojim se obezbjeđuje ostvarivanje prava čoveka na život i razvoj u zdravoj životnoj sredini i uravnotežen odnos privrednog razvoja i životne sredine u Crnoj Gori ( u daljem tekstu: Državi). 

                                                                Životna sredina

Član 2

Životna sredina, u smislu ovog zakona, je prirodno okruženje: vazduh, zemljište, voda i more, biljni i životinjski svijet; pojave i djelovanja: klima, jonizujuća i nejonizujuća zračenja, buka i vibracije; kao i okruženje koje je stvorio čovjek: gradovi i druga naselja, kulturno-istorijska baština, infrastrukturni, industrijski i drugi objekti. 

     Životna sredina je dobro od opšteg interesa i ima posebnu zaštitu Države.

   Sistem zaštite životne sredine

Član 3

Sistem zaštite životne sredine čine aktivnosti, mjere, uslovi i instrumenti za: 

1) održivo upravljanje, očuvanje prirodne ravnoteže, cjelovitosti, raznovrsnosti i kvaliteta prirodnih vrijednosti i uslova za opstanak svih živih bića; 

2) sprječavanje, kontrolu, smanjivanje i sanaciju svih oblika zagađivanja životne sredine;

3) jačanje svijesti o značaju zaštite životne sredine kroz sistem obrazovanja i vaspitanja, naučno-istraživačkog i tehnološkog razvoja, usavršavanja u procesu rada, javnog informisanja i popularizacije zaštite životne sredine.

Održivo upravljanje prirodnim vrijednostima i zaštita životne sredine ostvaruju se u skladu sa zakonom.

Značenje izraza

Član 4
1. Zaštita životne sredine je skup aktivnosti, mjera, uslova, i instrumenata kojima se prati, sprječava, ublažava i ograničava zagađivanje životne sredine, čuva i održava prirodna ravnoteža, održivo koriste i unapređuju prirodne i radom stvorene vrijednosti;

2. Kvalitet životne sredine jeste stanje životne sredine koje se iskazuje fizičkim, hemijskim, biološkim, estetskim i drugim indikatorima;

3. Održivo upravljanje je korišćenje prirodnih resursa čime se ne smanjuje kvalitet i kvantitet ukupnih vrijednosti, održava se i unapređuje njihov potencijal;

4. Prirodni resursi su djelovi žive ili nežive prirode koje čovjek koristi ili može koristiti radi zadovoljavanja svojih potreba;

5.  Prirodno dobro je očuvani dio prirode, koji ima trajni ekološki, naučni, kulturni, obrazovni, zdravstveno-rekreativni, turistički i drugi značaj;

6. Zaštićeno prirodno dobro je prirodno dobro koje zbog svojih posebnih vrijednosti i odlika (geodiverziteta, biodiverziteta, predjela, pejzaža i dr), i kao dobro od opšteg interesa uživa posebnu zaštitu;

7. Javno prirodno dobro jeste uređeni ili neuređeni dio prirodnog bogatstva, odnosno vazduha, vodnih dobara, priobalja, podzemnih dobara, šumskih dobara, predjela ili prostora, jednako dostupan svima u skladu sa propisima;

8. Ekosistem ekosistem je dinamička zajednica živog svijeta (biocenoze) i staništa (biotopa) koji međusobno djeluju u određenom prostoru;

9. Biodiverzitet (biološka raznovrsnost) biodiverzitet predstavlja raznovrsnost živih organizama svih ekosistema, kao i raznolikost u okviru vrste, između vrsta i njihovih životnih zajednica; 

10. Zagađivanje životne sredine je unošenje zagađujućih materija ili energije u životnu sredinu, izazvano ljudskom djelatnošću ili prirodnim procesima koje ima ili može imati štetne posljedice na kvalitet životne sredine i zdravlje ljudi;

11. Zagađivač je svako pravno ili fizičko lice koja posrednim ili neposrednim djelovanjem, ili propuštanjem djelovanja na koje je bila obvezano propisom ili odgovarajucim aktom, uzrokuje zagađenje životne sredine; 

12.  Zagađujuće materije su sve prirodne i vještačke materije, kao i pojave i djelovanja koje remete prirodni sastav, osobine ili integritet životne sredine u cjelini; 

13. Katastar zagađivača je registar svih vrsta zagađivača životne sredine sa podacima o njihovoj lokaciji, proizvodnim procesima, zagađujućim materijama koje se koriste kao sirovina ili nastaju kao poluproizvod, proizvod ili nusproizvod, dinamika ispuštanja zagađajućih materija, mjestima ispusta i načinu i postupku njihovog uklanjanja;
14. Kapacitet životne sredine je sposobnost životne sredine ili nekog njenog dijela da prihvati određenu količinu zagađujućih materija po jedinici vremena i da je pretvori u bezopasan oblik ili nepovratno odloži, a da od toga ne nastupi nepovratna šteta (zagađenje);
15. Otpad je svaka materija ili predmet koji je vlasnik odbacio ili je dužan da odbaci;

16. Opasne materije su hemikalije i druge materije koje imaju štetne i opasne karakteristike; 

17. Opterecenja su: emisije štetnih materija, fizikalni i biološki činioci (energija, buka, toplina, svjetlost i dr.) te djelatnosti koje ugrožavaju ili bi mogle ugrožavati segmente životne sredine; 

18. Monitoring, u smislu ovog zakona, je sistematsko i redovno osmatranje, mjerenje i procjenjivanje parametara životne sredine (voda, vazduh, zemljište, biodiverzitet i sl.) i promjena kvaliteta i kvantiteta životne sredine, emisije zagađujućih materija i korišćenja prirodnih bogastava; 

19. Emisija je ispuštanje zagađujućih materija i/ili energije u životnu sredinu i njene medijume; 

20.  Imisija je koncentracija zagađujućih materija i/ili nivoa energije u životnoj sredini, kojom se ocjenjuje kvalitet životne sredine;  
21. Zahvat je svaki rad ili aktivnost koja može dovesti do privremene ili trajne degradacije životne sredine, a koji se odnose na korišćenje prostora, izgradnju ili rekonstrukciju objekata, uvođenje i promjenu tehnologija, eksploataciju prirodnih bogatstava i izvođenje drugih radova; 

22. Rizik je određeni nivo vjerovatnoće da neka aktivnost, direktno ili indirektno, izazove opasnost po životnu sredinu, život i zdravlje ljudi;

23. Udes – akcident je je nepredviđeni i nekontrolisani dogadaj u životnoj sredini ili značajnija emisija jedne ili više opasnih materija odnosno njihovih jedinjenja u životnoj sredini;

24. Šteta u životnoj sredini je šteta nanijeta: 

· biljnim i/ili životinjskim vrstama i njihovim staništima, a koja ima bitan negativan uticaj na postizanje i održavanje povoljnog stanja vrste ili stanišnog tipa;

· vodama, a koja ima bitan negativan uticaj na ekološki potencijal voda, hemijski i/ili količinski status voda, u skladu s posebnim propisima; 

· tlu, čije zagađenje odnosno oštecenje je dovelo do rizika za njegove ekološke funkcije i zdravlje ljudi, u skladu s posebnim propisima;

25. Degradacija životne sredine je proces narušavanja kvaliteta životne sredine koji nastaje prirodnom ili ljudskom aktivnošću ili je posledica nepreduzimanja mera radi otklanjanja uzroka narušavanja kvaliteta ili štete po životnu sredinu, prirodne ili radom stvorene vrednosti;

26. Sanacija, odnosno remedijacija jeste proces preduzimanja mera za zaustavljanje zagađenja i dalje degradacije životne sredine do nivoa koji je bezbedan za buduće korišćenje lokacije uključujući uređenje prostora, revitalizaciju i rekultivaciju;
27. Informacija o životnoj sredini je svaka informacija u pisanom, vizuelnom, audio, elektronskom ili bilo kom drugom dostupnom obliku, koja se odnosi na:

-   stanje elemenata životne sredine kao što su vazduh i atmosfera, voda, zemljište,  pejzaži i prirodni predeli, ukuljučujući močvarna, obalna i pomorska područja, biološku raznovrsnost i njene komponente, uključujući genetski modifikovane organizme kao i međusobnu interakciju ovih elemenata;

      -     faktore kao što su materije, energija, buka, radijacija ili otpad, uključujući radioaktivni otpad, emisije, ispuštanja i drugi oblici dospjevanja u životnu sredinu koji utiču, ili mogu uticati na elemente životne sredine navedene u alineji 1;

      -   mjere (uključujući administrativne mjere) kao što su politika, propisi, planovi, programi, sporazumi o pitanjima u vezi sa životnom sredinom i aktivnosti koje utiču, ili mogu uticati na elemente i faktore navedene u alinejama 1 i 2, kao i mjere ili aktivnosti koje su namijenjene zaštiti tih elemenata;

      -     izvještaje o sprovođenju propisa koji se odnose na zaštitu životne sredine;

      (e) analizu troškova i koristi i druge ekonomske analize i pretpostavke koje se koriste u okviru mera i aktivnosti navedenih u alineji 3; i

       -     stanje zdravlja i bezbjednost ljudi, uključujući kontaminiranost lanca ishrane, kada je to od značaja, uslove njihovog života, mjesta od kulturnog značaja i izgrađene objekate, u mjeri u kojoj na to utiče ili može uticati stanje elemenata životne sredine navedenih u alineji 1 ili, kroz takve elemente, stanje bilo kog od faktora navedenih u alinejama 2 i 3.
28. Javnost je jedno ili više fizičkih ili pravnih lica, njihova udruženja, asocijacije, organizacije ili grupe.

29. Promjena klime označava promjenu klime koja je direktno ili indirektno uslovljena ljudskim aktivnostima koje izazivaju promjene u sastavu globalne atmosfere, i koja je superponirana na prirodna kolebanja klime, osmotrena tokom uporedivih vremenskih perioda.

30. Klimatski sistem označava cjelinu koja obuhvata atmosferu, hidrosferu, biosferu i geosferu i njihove interakcije.
31. Gasovi staklene bašte označavaju one gasne sastojke atmosfere, kako prirodne tako i antropogene, koje apsorbuju i ponovo emituju infracrveno zračenje;
32. Emisije gasova iz tačke 30. označavaju oslobađanje gasova staklene bašte i/ili njihovih prethodnika u atmosferu iznad određenog područja i u određenom periodu vremena.

33. Regionalna organizacija ekonomske integracije je organizacija formirana od država određenog regiona nadležna i ovlašćena za primjenu Konvencije o promjeni klime i njenih protokola uključujući i potpisivanje, ratifikaciju, prihvatanje, odobravanje i pristupanje odgovarajućim dokumentima. 

34. ''Rezervoar'' označava jednu ili više komponenti klimatskog sistema gdje je uskladišten neki gas staklene bašte ili njihov prethodnik.
35. ''Ponor'' označava bilo koji proces, aktivnost ili mehanizam, kojim se neki gas staklene bašte, aerosol ili prethodnik gasa staklene bašte, odstranjuje iz atmosfere.

36. ''Izvor'' označava bilo koji proces ili aktivnost usled koje se neki gas staklene bašte, aerosol ili prethodnik gasa staklene bašte, oslobađa u atmosferu.

Ciljevi

Član 5
Ciljevi zaštite životne sredine su: 

· zaštita zdravlja ljudi, očuvanje prirodne cjelovitosti, raznovrsnosti i kvaliteta ekosistema, genofonda životinjskih i biljnih vrsta, prirodnih pejzaža i prostornih vrijednosti, kulturne baštine i dobara koje je stvorio čovjek; 

· obezbjeđenje uslova za održivo upravljanje živom i neživom prirodom, poboljšanje narušene prirodne ravnoteže i ponovno uspostavljanje njenih regeneracijskih sposobnosti, kao i sprečavanje opasnosti i rizika po životnu sredinu;

· integracija subjekata i prioriteta nacionalne politike zaštite životne sredine u okvire međunarodne saradnje pružajući doprinos rješavanju regionalnih i globalnih problema zaštite životne sredine.

· očuvanje posebnih prirodnih vrijednosti u područjima gdje je visok stepen očuvanosti vazduha, voda, mora i zemljišta i biodiverziteta.

   Ciljevi iz stava 1 ovog člana postižu se primjenom principa, instrumenta i mjera zaštite životne sredine propisanih ovim zakonom i propisima donesenim na osnovu ovoga zakona.

Posebni zakoni

Član 6
Održivo upravljanje prirodnim resursima i zaštita životne sredine uređuju se ovim zakonom, posebnim zakonima i drugim propisima kojima se uređuje:

· procjena uticaja projekata na životnu sredinu; 

· strateška procjena uticaja na životnu sredinu;

· integrisano sprječavanje i kontrola zagađivanja;

· zaštita prirode;

· zaštita vazduha, 

· zaštita voda, 

· zaštita zemljišta, 

· zaštita šuma, 

· zaštita mora; 

· upravljanje hemikalijama;

· upravljanje otpadom; 

· jonizujuća zračenja; 

· zaštita od buke i vibracija i dr. 

                                                           II OSNOVNI PRINCIPI

Član 7
1. Princip održivog razvoja

Održivi razvoj se ostvaruje donošenjem i sprovođenjem odluka uz učešće svih društvenih subjekata i na način kojim se obezbjeđuje usklađenost ciljeva zaštite životne sredine, ekonomskog i društvnog razvoja. 

U svrhu ostvarivanja održivog razvoja zahtjevi zaštite životne sredine uspostavljeni ovim zakonom i posebnim propisima moraju biti uključeni u pripreme i sprovođenje utvrdenih politika i aktivnosti na svim podrucjima privrednog i socijalnog razvoja. 

2. Princip integrisanog pristupa zaštiti životne sredine 

Životna sredina se u smislu ovog zakona posmatra integrisano. 

Ciljevi zaštite i unapređenja životne sredine integrišu se u sve strateške i razvojne programe i planove koji se donose na nivou Države i na nivou jedinica lokalne samouprave. 

Državni organi i organi jedinica lokalne samouprave obezbjeđuju integrisanost zaštite i unapređivanja životne sredine u sve sektorske politike sprovođenjem međusobno usaglašenih planova i programa i primjenom propisa. 

3. Princip očuvanja prirodnih resursa  

Prirodne vrijednosti koriste se pod uslovima i na način kojima se obezbjeđuje očuvanje vrijednosti geodiverziteta, biodiverziteta, zaštićenih prirodnih dobara i predjela. 

Obnovljivi prirodni resursi koriste se pod uslovima koji obezbjeđuju njihovu trajnu i efikasnu obnovu i stalno unapređivanje kvaliteta.

Neobnovljivi prirodni resursi koriste se pod uslovima koji obezbjeđuju njihovo dugoročno ekonomično i razumno korišćenje, uključujući ograničavanje korišćenja strateških ili rijetkih prirodnih resursa i supstituciju drugim raspoloživim resursima, kompozitnim ili vještačkim materijalima.

 4. Upravljanje rizikom 

Sva fizička i pravna lica dužna su da prilikom obavljanja svojih aktivnosti preduzmu sve mjere da se rizik oštećenja životne sredine svede na minimum. 

 5. Primjena procjene uticaja na životnu sredinu (EIA, SEA)

Planovi i programi, kao  i posebni projekti koji mogu dovesti do oštećenja životne sredine, bez obzira da li su zasnovani na planovima ili programima ili ne, odobravaju se samo nakon procjene uticaja njihovih direktnih ili indirektnih dejstava na životnu sredinu. 

      6. Supstitucija hemikalija i tehnologija

Uvoznik, proizvođač, korisnik obavezan je da koristi najmanje opasne i štetne dostupne hemikalije i tehnologije koje mogu zadovoljiti zahtijevani efekat,  čak i u slučaju kada iziskuju veće troškove u odnosu na vrijednosti koje treba zaštititi.

     7. Zagađivač plaća 

Zagađivač, odnosno njegov pravni sljedbenik, odgovoran je za zagađivanje i štetu nanijetu životnoj sredini.

     8. Korisnik  plaća 

Svako ko koristi prirodna bogatstva mora da plati realnu cijenu za njihovo korišćenje i rekultivaciju prostora. 

     9.  Obavezno osiguranje 

Zagađivač životne sredine obavezan je da se osigura od odgovornosti za štetu od mogućeg zagađenja.

10. Princip prevencije 

Mjere i aktivnosti za zaštitu i i unapređenje životne sredine (kao što su: planiranje i sprovođenje aktivnosti na način da prouzrokuju najmanju moguću promjenu u životnoj sredini, odnosno da predstavljaju najmanji mogući rizik po životnu sredinu i zdravlje ljudi; smanjenje optrećenja prostora i potrošnje sirovina i energije u izgradnji, kao i u proizvodnji, distribuciji i upotrebi proizvoda i usluga, te ponovna upotreba sirovina i energije; sprečavanje ili ograničavanje uticaja na životnu sredinu na samom izvoru zagađenje, i sl.)  se preduzimaju da bi se preduprijedile štetne posljedice (ili: prije no što nastanu  štetne posljedice). 

11. Princip predostrožnosti

Kada nije sigurno kakve posledice može prouzrokovati eventualni zahvat moraju se sprovesti sve raspoložive procedure za ocjenu očekivanih uticaja i preventivne mjere kako bi se izbjegle negativne posljedice po zdravlje ljudi i životnu sredinu.

Odustaće se odnosno neće se obavljati djelatnost i/ili obaviti zahvat, koji imaju naučno dokazanu ili pretpostavljenu vjerovatnoću štetnog i trajno štetnog uticaja na životnu sredinu.

   12.  Princip supsidijarne odgovornosti 

Država otklanja posljedice zagađivanja životne sredine i smanjenja štete u slučajevima kada je zagađivač nepoznat, kao i kada šteta potiče usljed zagađivanja životne sredine iz izvora van teritorije Države.

  13.  Princip primjene podsticajnih mjera 

Državni organi  i organi lokalne samouprave u skladu sa svojim nadležnostima, podstiču djelatnosti u vezi sa zaštitom životne sredine koje sprječavaju ili smanjuju zagađenje životne sredine, kao i zahvate u životnoj sredini koji smanjuju upotrebu materija, sirovina i energije, te manje zagađuju životnu sredinu ili ga iskorištavaju u dopuštenim granicama.

14. Princip učešća javnosti i pristupa informacijama 

Svako ima pravo da bude obaviješten o stanju životne sredine i da učestvuje u procesu donošenja odluka čije bi sprovođenje moglo da utiče na životnu sredinu. 

Podaci o stanju životne sredine su javni. 

15. Princip zaštite prava na zdravu životnu sredinu i pravo na sudsku zaštitu

Građanin ili grupa građana, udruženja, profesionalne ili nevladine organizacije ostvaruju pravo na zdravu životnu sredinu pred nadležnim organom odnosno sudom, u skladu sa zakonom.  

III  SEGMENTI ŽIVOTNE SREDINE I UTICAJI OPTEREĆENJA 

1. Zaštita segmenata životne sredine

Zaštita prirode

Član 8
Zaštita pripode obuhvata mjere i aktivnosti kojima se štiti priroda kao cjelina, a naročito prostori posebne prirodne vrijednosti, prirodne rijetkosti, biodiveriziteta i pejzažne raznovrsnosti.
Zaštita prirode obuhvata praćenje stanja prirode, uspostavljanje mreže zaštićenih prirodnih dobara, radi njihovog trajnog očuvanja kao i obezbjeđivanja održivog upravljanja i korišćenja prirodnih vrijednosti, u skladu sa posebnim propisom.

Zaštićena prirodna dobra

Član 9
Zaštićena prirodna dobra koriste se i unapređuju na način koji omogućava njihovo trajno očuvanje i unaprjeđivanje.

U zaštićenom prirodnom dobru ograničavaju se aktivnosti kojima se ugrožava kapacitet životne sredine, prirodna ravnoteža, biodiverzitet, hidrografske, geomorfološke, geološke, kulturne i pejzažne vrijednosti ili na bilo koji način degradira kvalitet i svojstva prirodnog dobra, u skladu sa posebnim propisom.
Očuvanje i zaštita biodiverziteta

Član 10
Očuvanje biodiverziteta obuhvata zaštitu organizama, njihovih zajednica i staništa, uključujući i očuvanje prirodnih procesa i prirodne ravnoteže unutar ekosistema, uz obezbjeđivanje njihove održivosti.
Biodiverzitet i biološki resursi štite se i koriste na način koji omogućava njihov opstanak, raznovrsnost, obnavljanje i unaprjeđivanje u slučaju narušenosti.
Način sakupljanja, korišćenja i prometa određene vrste divlje flore i faune, njihovih razvojnih oblika, i djelova urediće se posebnim propisom.

Zaštita biodiverziteta, korišćenje bioloških resursa, zaštita od štetnog uticaja genetički modifikovanih organizama i biotehnologije vrši se na osnovu posebnog zakona, kao i obaveza preuzetih međunarodnim ugovorima.

Zaštita zemljišta

Član 11
Zaštita zemljišta obuhvata očuvanje zdravih i ekoloških funkcija zemljišta, sprječavanje oštećenja zemljišta, praćenje stanja i promjena kvaliteta zemljišta kao i saniranje i obnavljanje ostećenog zemljišta.

Zagađivanje odnosno oštećenje zemljišta smatra se štetnim uticajem na životnu sredinu, a utvrđivanje dopuštenih i preporučljivih vrijednosti imisija sprovodi se na osnovu posebnih propisa.
Zaštita voda 

Član 12
Zaštita voda obuhvata mjere zaštite voda kao i poboljšanje kvaliteta voda u svrhu izbjegavanja ili smanjivanja štetnih posledica za ljudsko zdravlje, slatkovodne ekosisteme, kvalitet življenja i životne sredine u cjelini, u skladu sa posebnim propisom.

Zaštita voda od zagađenja sprovodi se radi očuvanja života i zdravlja ljudi i zaštite životne sredine, kao i omogućavanje neškodljivog i nesmetanog korišćenja voda za različite namjene.

Zaštita mora

Član 13
Zaštita mora obuhvata mjere zaštite mora kao cjeline, sprječavanje štetnih zahvata za ekosistem mora, sprječavanja zagađenja mora iz vazduha, sa kopna, s brodova i drugih zagađenja usled pomorskog prometa prekograničnog zagađenja, kao i sprečavanje zagađenja zbog velikih nesreća i uklanjanja njihovih posledica, u skladu sa posebnim propisom. 

Zaštita mora od zagađivanja podrazumijeva naročito i: upravljanje obalnim područjem i gazdovanje ribama i drugim morskim organizmima tako da se ne prouzrokuje šteta morskoj sredini, osiguravanje održivog uzgoja (marikulture) trajnim praćenjem stanja i posebnom zaštitom odgovarajućih područja mora, podmorja i obale, kao i  ispunjavanjem obaveza iz međunarodnih ugovora o smanjenju unosa otpadnih materija.  

Zaštita vazduha 

Član 14 

Zaštita vazduha obuhvata mjere zaštite vazduha, poboljšanje kvaliteta vazduha  u svrhu izbjegavanja ili smanjivanja štetnih posledica po ljudsko zdravlje, kvalitet življenja i životna sredina u cjelini, očuvanje kvaliteta vazduha kao i sprječavanje i smanjivanje zagađenja koja utiču na oštećenje ozonskog omotača i promjenu klime, u skladu sa posebnim propisom.
​​​​​​​​​​​​​​​​​​​​​​

Zaštita i očuvanje šuma 

Član 15
Zaštita i očuvanje šuma i šumskih područja obuhvata zaštitu prirodnih i poluprirodnih sastojina, šumskih kompleksa, kao i zaštitu šumskog zemljišta, vodotoka i izvora, biljnog i životinjskog svijeta koji je u šumskom području, kao i sjemenskih sastojina autohtonih vrsta drveća.

Državni organi, vlasnici i korisnici šuma dužni su da, shodno namjeni i funkciji šuma i šumskog zemljišta, preduzimaju potrebne mjere za njihovo očuvanje i održivo korišćenje, u skladu sa posebnim propisom.
2. Zaštita od uticaja opterećenja na životnu sredinu

Zaštite od štetnog uticaja hemikalija

Član 16
Zaštita od štetnog utjicaja hemikalija, njihovih jedinjenja i preparata obuhvata mjere i postupke kojima se štiti ljudsko zdravlje, materijalna dobra i životna sredina od njihovog štetnog djelovanja, u skladu sa posebnim propisom.
Upravljanje otpadom

Član 17
Upravljanje otpadom sprovodi se po propisanim uslovima i mjerama postupanja sa otpadom u okviru sistema sakupljanja, transporta, tretmana i odlaganja otpada, uključujući i nadzor nad tim aktivnostima i brigu o postrojenjima za upravljanje otpadom posle njihovog zatvaranja, u skladu sa posebnim propisom.
Vlasnik otpada dužan je da preduzme mjere upravljanja otpadom u cilju sprečavanja ili smanjenja nastajanja, ponovnu upotrebu i reciklažu otpada, izdvajanje sekundarnih sirovina i korišćenje otpada kao energenta, odnosno odlaganje otpada.  
Zaštita od buke i vibracija

Član 18
Izvora buke se može stavljati u promet i upotrebljavati izvore buke po propisanim uslovima uz primjenu propisanih mjera zaštite kojima se smanjuju emisije buke, odnosno upotreba postrojenja, uređaja, mašina, transportnih sredstava i aparata koji prouzrokuju buku.
Zaštita od vibracija sprovodi se preduzimanjem mjera kojima se sprečava i otklanja ugrožavanje životne sredine od dejstva mehaničkih, periodičnih i pojedinačnih potresa izazvanih ljudskom djelatnošću.
Zaštita od jonizujućeg zračenja

Član 19
Zaštita od zračenja sprovodi se primjenom sistema mjera kojima se sprječava ugrožavanje životne sredine i zdravlje ljudi od dejstva zračenja koja potiču iz jonizujućih izvora i otklanjaju posljedice emisija koje izvori zračenja emituju ili mogu da emituju, u skladu sa posebnim propisom.
Supstance koje oštećuju ozonski omotač  

Član 20
Na teritoriji Države zabranjuje se proizvodnja supstanci koje oštećuju ozonski omotač.
Zabranjen je uvoz i izvoz supstanci koje oštećuju ozonski omotač, odnosno proizvoda koji sadrže ove supstance, koje su utvrđene ratifikovanim međunarodnim ugovorom iz zemalja, odnosno u zemlje koje nisu strane ugovornice tog ugovora.
Uvoz, proizvodnja i stavljanje u promet novih i korišćenih proizvoda koji sadrže supstance koje oštećuju ozonski omotač, zabranjen je, izuzev za posebne namjene.

Član 21
Vlada propisuje:

· listu supstanci koje oštećuju ozonski omotač čiji je uvoz, odnosno izvoz zabranjen;
· listu supstanci i proizvoda koji sadrže supstance koje oštećuju ozonski omotač, čiji je uvoz, odnosno izvoz dozvoljen;
· listu supstanci i proizvoda koji sadrže supstance koje oštećuju ozonski omotač za posebne namjene.
Član 22
Supstance koje oštećuju ozonski omotač, čiji promet, odnosno korišćenje nije zabranjen, kao i proizvodi koji sadrže supstance koje oštećuju ozonski omotač a služe za posebne namjene, ne mogu se uvoziti, odnosno izvoziti bez dozvole Agencije za zaštitu životne sredine.
Uvoznik, odnosno izvoznik podnosi zahtjev za izdavanje dozvole uz koji prilaže:

· vrstu i količinu supstance ili proizvoda koji sadrži supstance koje oštećuju ozonski omotač, a koje su predmet uvoza, odnosno izvoza;
· podatke o porijeklu supstance ili proizvoda koji sadrži supstance koje oštećuju ozonski omotač koje se uvoze ili odredištu u koje se supstanca izvozi, odnosno o krajnjem korisniku;
· drugu propisanu dokumentaciju.
Uvoznik, odnosno izvoznik dužan je da vodi evidenciju i dostavi Agenciji za zaštitu životne sredine podatke o vrsti i količini uvezenih, odnosno izvezenih supstanci, količini prodatih uvezenih supstanci i pravnim i fizičkim licima kojima su supstance prodate.
Agencija za zaštitu životne sredine vodi registar o uvozu, izvozu i potrošnji supstanci koje oštećuju ozonski omotač, odnosno proizvoda.
Organ državne uprave nadležan za poslove zaštite životne sredine (u daljem tekstu: Ministarstvo) bliže propisuje dokumentaciju koja se podnosi uz zahtjev za izdavanje dozvole za uvoz i izvoz, način vođenja evidencije, odnosno registra o uvozu, izvozu i potrošnji supstanci, odnosno proizvoda, način i rok dostavljanja podataka.

IV SUBJEKTI ZAŠTITE ŽIVOTNE SREDINE

Član 23
Sistem zaštite životne sredine, u okviru svojih prava i obaveza obezbeđuju: 

· Država, 

· Nacionalni savjet za održivi razvoj,
· Agencija za zaštitu životne sredine,

· Fond za zaštitu životne sredine,

· jedinice lokalne samouprave,

· javna preduzeća i ustanove,

-    domaća i strana privredna društva, druga pravna lica i preduzetnici, kao i sva domaća i                 strana fizička lica čije djelatnosti imaju uticaja na životnu sredinu i korišćenje prirodnih resursa,

· naučne, istraživačke i stručne institucije,

· profesionalne organizacije,

· nevladine organizacije, 

· građani. 

Obaveze subjekata

Član 24
Subjekti sistema dužni su da u okviru svojih prava i obaveza obezbijede kontrolu i sprečavanje svih oblika zagađenja i degradacije životne sredine odnosno njihovo svođenje na najmanju moguću mjeru, te sanaciju i rehabilitaciju djelova ili medija životne sredine čiji je kvalitet narušen usled zagađenja i drugih vidova degradacije, osiguravajući na taj način održivo korišćenje prirodnih resursa kao osnovnog uslova za održivi razvoj Države.

Subjekti sistema sarađuju i ostvaruju međusobnu komunikaciju u skladu sa posebnim propisima.
Agencija za zaštitu životne sredine

Član 25
Ovim zakonom osniva se Agencija za zaštitu životne sredine (u daljem tekstu: Agencija) kao profesionalna, nezavisna i neprofitna organizacija.

Osnivač Agencije je Vlada Crne Gore (u daljem tekstu:Vlada).

Agencija je pravno lice.

Agencija se upisuje u sudski registar.

Agencija će imati svoj logo/znak. 

Sjedište Agencije je u Podgorici.

Član 26
Agencija će se isključivo finansirati iz državnog budžeta i iz grantova i donacija.

Član 27
Djelatnost Agencije obuhvata sprovođenje i primjenu zakona, a posebno:

· izdavanje dozvola,

· inspekcijski nadzor,

· planiranje monitoringa životne sredine,

· vođenje i koordinaciju jedinstvenog informacionog sistema zaštite životne sredine,

· sprovođenje administrativnih procedura (analiza, izvještavanje, komunikacija, jačanje svijesti, procjena, konsultacije, promovisanje nacionalnih i međunarodnih foruma i mreža i učestvovanje u njima, saradnja sa institucijama Evropske unije, posebno sa Evropskom Komisijom za zaštitu životne sredine, saradnja sa sekretarijatima konvencija, aktivnosti fokal pointa, podrška Vladi u pripremi akcionih planova, menadžment planova, strategija, i ostalo)

· izvještavanje i koordinaciju izvještavanja Evropske komisije o sprovođenju pojedinih propisa zaštite životne sredine u skladu sa zahtjevima Evropske informacijske i posmatračke mreže (EIONET).

Sprovođenje zakona, uredbi, politika koji se odnose na:

· zaštitu životne sredine i sanaciju;

· stratešku procjenu uticaja na životnu sredinu;

· procjenu uticaja na životnu sredinu;

· integrisano spječavanje i kontrola zagađenja;

· zaštitu od zagađenja vazduha, klimatskih promjena i oštećenja ozonskog omotača;

· zaštitu od jonizujućeg i nejonizujućeg zračenja;

· zaštitu prirode;

· održivo korišćenje prirodnih resursa;

· zaštitu površinskih, podzemnih i morskih voda;

· zaštitu zemljišta;

· monitoring životne sredine;

· informacione sisteme;

· eko označavanje;

· eko-menadžment i nadgledanje /audit šeme/.


Član 28
Organi Agencije su Upravni odbor i Direktor.

Upravni odbor ima 9 članova od kojih su tri predstavnika Vlade, dva predstavnika lokalne samouprave,  dva predstavnika biznis sektora i dva predstavnika registrovanih NVO koje u svojim statutima, kao jedan od ciljeva, imaju zaštitu životne sredine. 

Vlada, lokalne samouprave, preduzeća i nevladine organizacije će imenovati svoje predstavnike u Upravnom odboru u skladu sa svojim internim pravilima.

Član 29
Za člana Upravnog odora ne može biti imenovano lice koje je zaposleno u Agenciji, lice čiji su poslovi u suprotnosti sa interesima/ poslovima Agencije, lice koje je osuđeno za krivično djelo koje ga čini nepodobnim za vršenje ove funkcije,  lice koje ima interes u privatnom preduzeću koje snabdijeva robom i uslugama Agenciju. 

Postojanje nekog od razloga iz stava 1 ovog člana automatski dovodi do isključenja člana Upravnog odbora bez prethodnog obavještavanja.    

Član 30
U slučaju kada treba zamijeniti člana Upravnog odbora, Upravni odbor će, bez odlaganja, imenovati novog člana koji će do kraja započetog mandata vršiti funkciju člana kojeg mijenja.

U slučaju duže nepopunjenosti jednog ili više mjesta u Upravnom odboru, Upravni odbor će biti ovlašćen da odlučuje/ donosi odluke.

Član 31
Članovi odbora se imenuju na period od 4 godine, osim u sledećim slučajevima:

· prva tri mandata Vladinih predstavnika trajaće do 31.decembra druge, treće i četvrte godine od stupanja na snagu ovog zakona;
· prva dva mandata predstavnika opština trajaće do 31.decembra druge i četvrte kalendarske godine od godine stupanja na snagu ovog zakona;
· prva dva mandata predstavnika biznis sektora trajaće do 31. decembra druge i treće kalendarske godine od godine stupanja na snagu ovog zakona;
· prva dva mandata NVO sektora trajaće do 31.decembra treće i četvrte kalendarske godine od godine stupanja na snagu ovog zakona;
· zamjena. 

Ista osoba može biti imenovana dva puta.

Agencija neće nagrađivati članove Upravnog odbora.
Član 32
Upravni odbor:

· imenuje i razrješava direktora;
· odobrava imenovanja i razrješenja  načelnika sektora;
· osigurava efikasno i efektno strateško i organizaciono planiranje;
· usvaja Statut i ostale interne propise i izmjene istih; 

· usvaja akcione planove i budžete;
· dostavlja izveštaje Vladi najmanje jednom godišnje o politici Agencije, aktivnostima, finansijama i rezultatima postignutim u oblasti životne sredine.

Član 33
Odluke Upravnog odbora se usvajaju apsolutnom većinom prisutnog broja članova. Članovi odbora moraju na vrijeme biti pozvani i najmanje polovina od ukupnog broja članova mora prisustvovati sastanku Odbora. Glasanje putem opunomoćenog predstavnika nije dozvoljeno.

Upravni odbor će se, u skladu sa rasporedom, sastajati najmanje dvaput godišnje. Upravni odbor se može sastati i na zahtjev tri člana odbora ili direktora.

Potrebna je dvotrećinska većina ukupnog broja članova za donošenje sledećih odluka:

· imenovanje i razrješenje direktora;
· predlog budžeta za narednu godinu koji se podnosi Vladi;
· usvajanje Statuta i izmjena istog;
· izbor predsjednika Upravnog odbora.

Član 34
Upravni odbor imenuje direktora. 

Direktor se bira na osnovu javnog konkursa, koji se objavljuje u jednom od dnevnih listova u Državi. 

Da bi bili izabrani kandidati moraju ispunjavati uslove navedene u tekstu oglasa, moraju imati minimum VII stepen stručne spreme i 8 godina radnog iskustva na menadžerskim pozicijama. 

Direktor se imenuje na period od 5 godina i može biti reizabran samo jednom. 

Za direktora ne može biti imenovano lice koje je zaposleno u Agenciji, lice koje je izabrano za poslanika u Skupštini Crne Gore u (daljem tekstu Skupština) ili u Skupštini opštine, lice čiji su poslovi u suprotnostima sa poslovima Agencije, lice koje je osuđeno za krivično djelo koje ga čini nepodobnim za vršenje ove funkcije, lice koje ima interes u privrednom preduzeću koje snabdijeva robom i uslugama Agenciju.

Postojanje nekog od razloga iz stava 5 ovog člana automatski dovodi do isključenja člana Upravnog odbora bez prethodnog obavještavanja.

Upravni odbor može otpustiti direktora u slučaju lošeg rukovođenja, zanemarivanja službene dužnosti, postizanja loših rezultata i konflikta interesa. Upravni odbor će obrazložiti svoju odluku. 

Član 35
Direktor je:

· odgovoran za poslove Agencije,

· predstavlja Agenciju,

· rukovodi poslovima u okviru Agencije,

· izvještava Upravni odbor o radu Agencije,

· zastupa Agenciju, osim u slučaju ugovora i plaćanja koja prelaze iznos od 15.000 €,

· priprema predloge i akcione planove koje razmatra Upravni odbor,

· sprovodi odluke Upravnog odbora,

· imenuje i otpušta službenike Agencije.

Direktor ima pravo da prisustvuje sastancima Upravnog odbora. Statutom se definišu posebni slučajevi u kojima direktor nema pravo prisustvovanja sastancima Upravnog odbora. 

U slučaju odsustva, direktora mijenja načelnik odjeljenja za monitoring, analizu i izvještavanje, uz potpuni prenos obaveza/ dužnosti i nadležnosti.

Član 36
Članovi Upravnog odbora i direktor obavljaće svoju funkciju nezavisno i profesionalno, u skladu sa međunarodnim standardima dobrog upravljanja. 

Član 37
Agencija ima pet sektora:

· Sektor za monitoring, analizu i izvještavanje, 

· Sektor za inspekciju,

· Sektor za izdavanje dozvola,

· Sektor za opšte poslove,

· Sektor za komunikaciju i odnose sa javnošću.

U okviru Agencije mogu se formirati i druge organizacione jedinice.

Statutom Agencije uređuje način rada sektora, kao i druga pitanja od značaja za rad Agencije 

Statut Agencije i Akt o unutrašnjoj organizaciji i sistematizaciji odobrava Vlada.

Član 38
Knjige će biti vođene u skladu sa međunarodnim računovodstvenim propisima. Agencija neće ulaziti u/ sklapati dugoročne kreditne aranžmane osim ako Vlada ne da garancije kreditoru.

Agencija će obavještavati Vladu o grantovima i donacijama nakon njihovog prijema. Agencija će odbiti grantove i donacije od donatora kod kojih postoji čak i mogućnost konflikta interesa.

Kada Agencija naplaćuje/ obračunava naknade/ takse ili kazne, ona će to raditi za račun Vlade. Dužnik treba da uplati dugovani iznos direktno u Državni trezor. 

Fond za zaštitu životne sredine

Član 39
Radi finansiranja programa, projekata i drugih aktivnosti koje doprinose zaštiti i unapredjenju životne sredine Crne Gore osniva sa Fond za zaštitu životne sredine (u daljem tekstu: Eko fond). 

Član 40
Osnivač Eko fonda je Vlada.

Eko fond ima svojstvo pravnog lica.

Sjedište Eko fonda je u Podgorici.

Sredstva za osnivanje i početak rada Eko fonda obezbjedjuje Vlada

Član 41
Način rada, finansiranje, korišćenje sredstava, organi Eko fonda,  kao i druga pitanja od značaja za rad  uredjuju se posebnim zakonom.

Nacionalni savjet za održivi razvoj 

Član 42
U cilju postizanja koordiniranog i usaglašenog razvoja vezano za podrucje zaštite životne sredine i obezbjeđenja uslova za održivi razvoj, kao i radi kontinuiteta obezbjeđenja stručne i naučne osnove za uređenje pojedinih pitanja u podrucju zaštite životne sredine i održivog razvoja osniva se kao savjetodavno tijelo Nacionalni savjet za održivi razvoj (u daljem tekstu: Nacionalni savjet). 

Nacionalni savjet obrazuje Vlada. 

Članovi Nacionalnog savjeta imenuju se iz redova Vlade, državnih organa, organa državne uprave, naučnih, strucnih, javnih i drugih djelatnosti iz oblasi životne sredine, organa lokalne samouprave, nevladinih organizacija. 

Sastav Nacionalnog savjeta, broj članova, zadatak, način rada, kao i druga pitanja od značaja za rad, utvrđuju se posebnim propisom Vlade.
V  DOKUMENTI ODRŽIVOG  RAZVOJA I GLOBALNA PITANJA 
U OBLASTI ŽIVOTNE SREDINE

Član 43 

Dokumenti održivog nacionalnog razvoja i zaštite životne sredine su:

- Nacionalna Strategija održivog razvoja Crne Gore;

- Nacionalni Akcioni plan zaštite životne sredine Crne Gore; 

- Lokalni planovi zaštite životne sredine;

- Izvještaj o stanju životne sredine Crne Gore.
Pod dokumentima održivog razvoja i zaštite životne sredine u širem smislu podrazumijevaju se i strategije, planovi, programi i izvještaji koji se donose, odnosno koji su doneseni prema posebnim propisima u pojedinim oblastima za pojedine segmente životne sredine i opterecenja.

Nacionalna strategija održivog razvoja Crne Gore

Član 44
Nacionalna strategija održivog razvoja Crne Gore (u daljem tekstu NSOR CG) postavlja viziju i daje smjernice i principe za dostizanje dugoročno održivog nacionalnog razvoja. 

Nacionalnom strategijom održivog razvoja utvrđuju se prioritetne oblasti i ciljevi za djelovanje u oblasti zaštite životne sredine, ekonomskog i društvenog razvoja.
Razvojni dokumenti pojedinih oblasti i djelatnosti ne mogu biti u suprotnosti sa NSOR CG.
Nacionalnu strategiju održivog razvoja usvaja Vlada Republike Crne Gore. 
Nadzor nad sprovođenjem Nacionalne strategije vrši Nacionalni savjet za održivi razvoj Crne Gore.

Izmjene i/ili dopune odnosno nova NSOR CG se donosi svakih deset godina, a izuzetno i ranije na predlog Ministarstva.
Izvještaje o napretku u implementaciji priprema jedanput godišnje Kancelarija za održivi razvoj. 
Izvještaj se podnosi na razmatranje Nacionalnom savjetu za održivi razvoj i Vladi na usvajanje.

Za sve strateške dokumente u oblastima od značaja za društveno-ekonomski razvoj i zaštitu životne sredine vrši se ocjena konzistentnosti i usklađivanje  sa NSOR CG.

Nacionalni savjet za održivi razvoj predlaže mjere Vladi na osnovu  nalaza o usklađenosti strateških dokumenata sa NSOR CG.

Kancelarija za održivi razvoj vrši koordinaciju aktivnosti koje se odnose na ocjenu usklađenosti strateških dokumenata sa NSOR CG.

Nacionalni akcioni plan zaštite životne sredine Crne Gore
Član 45
 Nacionalni akcioni plan zaštite životne sredine Crne Gore (u daljem tekstu: NEAP CG) je dokument  za sprovođenje NSOR CG.

NEAP CG sadrži naročito:  mjere i aktivnosti za zaštitu životne sredine u Državi, način sprovođenja mjera, redoslijed ostvarivanja mjera, rok izvršavanja, nosioce sprovođenja mjera, projekte, procjenu sredstava za sprovođenje plana, analizu troškova i koristi, kao i druga pitanja od značaja za sprovođenje ovog strateškog dokumenta. 

 NEAP CG se donosi za period od četiri godine.

NEAP CG izrađuje Ministarstvo.
NEAP CG donosi Vlada.
Izmjene i/ili dopune odnosno novi NEAP CG može se donijeti za period od četiri godine na osnovu analize efikasnosti sprovedenih mjera i ocjena stanja životne sredine utvrđene Izvještajem o stanju životne sredine za taj period, a prema potrebi i ranije, na predlog Ministarstva.
NEAP CG se objavljuje u «Službenom listu Crne Gore». 

Lokalni planovi zaštite životne sredine
Član 46.

Lokalni planovi zaštite životne sredine (u daljem tekstu: LEAP) su upravljački strateški dokumenti na nivou lokalnih zajednica kojim se uspostavljaju ciljevi i zadaci od značaja za održivi razvoj na lokalnom nivou.

LEAP se definiše u skladu sa Nacionalnom strategijom održivog razvoja i Nacionalnim ekološkim akcionim prorgamom.

LEAP donosi Skupština opštine.
Izvještaj o stanju životne sredine
Član 47
Za potrebe praćenja ostvarivanja ciljeva iz dokumenata održivog razvoja i zaštite životne sredine iz člana 44 i 45 ovog Zakona, strateških, planskih i programskih dokumenata vezanih za pojedine segmente životne sredine i opterecenja, i drugih dokumenata vezanih za zaštitu životne sredine kao i zbog cjelokupnog uvida u stanje životne sredine, za period od četiri godine sačinjava se Izvještaj o stanju životne sredine Crne Gore. 

 Izvještaj o stanju životne sredine iz stava 1 ovog člana sačinjava Agencija i dostavlja ga Vladi na usvajanje. 

Izvještaj o stanju životne sredine sadrži naročito: pregled ostvarivanja ciljeva NSOR i Akcionog plana, podatke o stanju životne sredine, podatke o utjicaju pojedinih zahvata na životnu sredinu, ocjenu stanja, ocjenu efekata sprovedenih mjera, podatke o praćenju stanja životne sredine  i opterećenja, podatke o institucionalnom sastavu upravljanja životnom sredinom, podatke o korišćenju finansijskih sredstava za zaštitu životne sredine, procjenu potrebe izrade novih ili izmjena i dopuna postojećih dokumenata, kao i druge podatke od značaja za oblast zaštite životne sredine. 

Izvještaj o stanju životne sredine izrađuje se na osnovu Nacionalne liste indikatora zaštite životne sredine i drugih podataka u skladu sa stavom 3 ovog clana. 
Nacionalnu listu indikatora zaštite životne sredine iz stava 4 ovog člana utvrđuje Vlada na predlog Agencije.

Izvještaj o stanju životne sredine iz stava 1 ovog člana i Nacionalna lista indikatora zaštite životne sredine iz stava 4 ovog člana objavljuju se u »Službenom listu Crne Gore«.
Član 48.

Za potrebe praćenja ostvarivanja ciljeva Lokalnih planova zaštite životne sredine, kao i drugih dokumenata vezanih za zaštitu životne sredine i cjelovitog uvida u stanje životne sredine na području jedinice lokalne samouprave, za period od četiri godine sačinjavaju se Izvještaj o stanju životne sredine za teritoriju jedinice lokalne samouprave. 
Izvještaj o stanju životne sredine iz stava 1 ovog člana sadrži odgovarajuće podatke iz člana 47 ovog zakona i druge podatke potrebne za izradu ovog Izvještaja, zavisno o posebnih karakteristika  područja za koje se Izvještaj podnosi. 

Izvještaj o stanju životne sredine iz stava 1 ovog člana izrađuje nadležni organ lokalne samouprave, a usvaja  ga Skupština opštine. 

Izvještaj iz stava 1. ovog člana dostavlja se Agenciji u roku od mjesec dana od dana njegovog usvajanja. 
Globalna pitanja
 Nacionalni plan za  ublažavanje klimatskih promjena
Član 49
U cilju stabilizacije koncentracije gasova sa efektom staklene bašte na nivo koji bi spriječio opasne antropogene uticaje na klimatski sistem u vremenskom periodu koji bi omogućio ekosistemima da se prirodno prilagode promjeni klime, u skladu sa  principima međunarodne saradnje i ciljevima nacionalnog društvenog i ekonomskog razvoja, donosi se Nacionalni plan za ublažavanje klimatskih promjena (u daljem tekstu: Nacionalni plan o klimatskim promjenama).

Nacionalni plan o klimatskim promjenama iz stava 1 ovog člana sadrži naročito:

· nacionalni inventar emisija gasova sa efektom staklene bašte;
· analize i projekcije emisije gasova sa efektom staklene bašte i smanjenja emisije;
· procjenu povrjedljivosti i mjere prilagođavanja;
· informacije i kartografsku prezentaciju monitoringa, istraživanja i sistematskog posmatranja klimatskih promjena;
· akcioni plan i mjere za ublažavanje klimatskih promjena;
· ekonomska analiza predloženih mjera za prevenciju i ublžavanje klimatskih promjena;
· organe, institucije i druga pravna lica odgovorna za implementaciju nacionalnog plana, akcionog plana i mjera za prevenciju i ublažavanja klimatskih promjena;
· opis aktivnosti za podizanje svijesti javnosti, edukaciju i profesionalnu obuku naučnog, tehničkog i upravljačkog osoblja i ostvarenih rezultata;
· informacije o realizaciji obaveza koje proizilaze iz  međunarodnih sporazuma u vezi klimatskih promjena koje je ratifikovala Crna Gora.

Nacionalni plan o klimatskim promjenama iz stava 1 ovog člana izrađuje se za period od 6 godina.

Član 50
Nacionalni plan o klimatskim promjenama iz člana 49 ovog zakona donosi Vlada.

Nacionalni plan o klimatskim promjenama iz stava 1 ovog člana izrađuje Ministarstvo u saradnji sa  organima državne uprave nadležnim za: poljoprivredu, šumarstvo i vodoprivredu, zaštitu prirode, ekonomski razvoj, saobraćaj, zdravlje i organom uprave nadležnim za hidrometeorologiju.
Ciljevi Nacionalnog plana o klimatskim promjenama moraju se uzeti u obzir prilikom pripreme drugih strateških dokumenata koji definišu politiku i ciljeve korišćenja zemljišta, ekonomskog razvoja, eksploatacije prirodnih resursa i zaštite životne sredine.

Bliže uslove o sadržaju i načinu pripreme Nacionalnog plana o klimatskim promjenama iz stava 1 ovog člana donosi Ministarstvo.
Nacionalni inventar emisije gasova sa efektom staklene bašte iz izvora i odstranjenih ponora

Član 51
Nacionalni inventar gasova sa efektom staklene bašte iz izvora i odstranjenih ponora (u daljem tekstu: Nacionalni inventar), na predlog Ministarstva, donosi Vlada.

Nacionalni inventar je integralni dio Nacionalnog  plana o klimatskim promjenama iz člana 49 ovog Zakona.

Nacionalni inventar se izrađuje na period od tri godine.

Bliže uslove o načinu i proceduri izrade Nacionalnog inventara propisuje Ministarstvo.
Akcioni plan mjera i aktivnosti za sprječavanje uzroka i ublažavanje negativnih posljedica klimatskih promjena
Član 52
Akcioni Plan mjera i aktivnosti za sprječavanje uzroka i ublažavanje negativnih posljedica klimatskih promjena (u daljem tekstu: Akcioni plan za klimatske promjene), na predlog Ministarstva, donosi Vlada.

Akcioni plan za klimatske promjene je integralni dio Nacionalnog  plana o klimatskim promjenama iz člana 49 ovog Zakona.

Akcioni plan za klimatske promjene mora sadržati  naročito:

· institucionalne i zakonske mjere;
· preventivne mjere i aktivnosti za smanjenje emisije gasova sa efektom staklene bašte;
· mjere i aktivnosti za ublažavanje negativnih posljedica klimatskih promjena;
· mjere obrazovanja i podizanja svijesti;
· mjere profesionalne obuke naučnog, stručnog i upravljačkog kadra;
· vremenski okvir i finansijski plan za implementaciju planiranih mjera i aktivnosti. 
Akcioni plan o klimatskim promjenama treba ažurirati svake treće godine.
Sprovođenje Nacionalnog plana i Izvještavanje o sprovođenju

Član 53
Organi, institucije i druga pravna lica  iz člana 49 stav 2 alineja 7 ovog zakona,  treba da,  nezavisno ili u saradnji sa drugim institucijama, preduzmu sve neophodne mjere i  aktivnosti utvrđene u Nacionalnom planu o klimatskim promjenama iz člana 49 ovog Zakona.

Tijela, institucije i drugi pravni subjekti iz stava 1 ovog člana treba da, najmanje jedanput godišnje, dostave Ministarstvu izvještaj o sprovođenju mjera i aktivnosti utvrđenih u Nacionalnom planu o klimatskim promjenama iz članu 49 ovog Zakona.

Ministarstvo najmanje jedanput u tri godine, izvještava Vladu Crne Gore o sprovođenju Nacionalnog plana o klimatskim promjenama iz člana 49 ovog Zakona.

Mehanizam čistog razvoja

Član 54
Radi sprovođenja Nacionalnog plana za ublažavanje klimatskih promjena, a u cilju uključivanja Države u globalne napore za smanjivanje klimatskih promjena i sprovođenja obaveza preuzetih Okvirnom konvencijom Ujedinjenih nacija o klimatskim promjenama i Protokolom iz Kjota donijetim na osnovu nje, Ministarstvo vrši ocjenu i odobravanje projekata u sklopu mehanizma čistog razvoja. 

Za sprovođenje nadležnosti iz stava 1 ovog člana, Ministarstvo vrši sljedeće poslove:

· održava bazu potencijalnih projekata u skladu sa mehanizmom čistog razvoja;
· utvrđuje postupak, sadržaj i oblik obrazaca, kao i bliže uslove za ocjenjivanje; dostavljanje i odobravanje projekta čistog razvoja;
· potvrđuje usaglašenost projekta sa kriterijumima održivog razvoja;
· izdaje zvanično pismo odobrenja za projekat;
· ostvaruje komunikaciju i saradnju sa predlagačem projekta;
· vrši promotivne aktivnosti u skladu sa predlozima relevantnih ministarstava i informiše javnost;
· vrši i druge poslove neophodne za ocjenjivanje i odobravanje projekata u okviru mehanizma čistog razvoja.

Ministarstvo izdaje pismo odobrenja iz stava 2 alineja 4 ovog člana po prethodno pribavljenom mišljenju relevantnih organa državne uprave i drugih naučnih i stručnih institucija.
Nacionalni plan borbe protiv dezertifikacije

Član 55
Vlada će, u cilju borbe protiv dezertifikacije i sprječavanja posljedica suše, u saglasnosti sa principom međunarodne saradnje, principom integracije i u saglasnosti sa ciljevima nacionalnog i socijalnog razvoja, donijeti Nacionalni Plan borbe protiv dezertifikacije i sprječavanja posljedica suše (u daljem tekstu: Nacionalni Plan borbe protiv dezertifikacije).

Cilj  Nacionalnog Plana borbe protiv dezertifikacije je da identifikuje činioce koji doprinose dezertifikaciji i praktične mjere neophodne za borbu protiv dezertifikacije i ublažavanja posledica suše.

Nacionalni  plan borbe protiv dezertifikacije odrediće odgovarajuću ulogu Vlade, jedinice lokalne samouprave, korisnika zemljišta i raspoložive potrebne resurse. 

Nacionalni plan borbe protiv dezertifikacije iz stava 1 ovog člana naročito će sadržati:

1. opis i procjenu stanja dezertifikacije;
2. prioritete  u borbi protiv dezertifikacije i sprječavanja  posljedica suše;
3. akcioni program za borbu protiv dezertifikacije i sprječavanja  posljedica suše;
4. ekonomske analize;
5. Organe, institucije i druga pravna lica odgovorna za implementaciju Nacionalnog plana, Akcionog Programa i mjera za zaštitu zemljišta, koje  još uvijek nije         degradirano ili  je tek djelimično degradirano.

6. opisivanje aktivnosti i rezultata ostavarenih od strane javnih učesnika u pripremi   

7. opisivanje aktivnosti i rezultata ostavarenih učestvovanjem javnosti u pripremi Plana;
8. opisivanje aktivnosti podizanja svijesti javnosti, edukacije i profesionalnog  naučnih radnika, tehničke podrške i ostvarenih rezultata;
9. informisanje o implementaciji obaveza koje proizilaze iz Internacionalnih sporazuma povezanih sa borbom protiv dezertifikacije i sprječavanja  posljedica suše ratifikovanih od strane Države;
10. druga pitanja identifikovana od strane Ministarstva.
Nacionalni Plan protiv dezertifikacije iz stava 1 ovog člana donosi se za period od šest godina.

Član 56
Nacionalni plan protiv dezertifikacije iz člana 55 stav 1 ovog zakona donosi Vlada na predlog Ministarstva. 

Nacionalni plan protiv dezertifikacije izrađuje Ministarstvo u saradnji sa organom državne uprave nadležnim za poslove poljoprivrede, šumarstva i vodoprivrede i organom uprave nadležnim za hidrometeorologiju. 
Ciljevi Nacionalnog plana protiv dezertifikacije biće uzeti u obzir pri pripremi drugih strateških dokumenata koji definišu politiku i ciljeve upotrebe zemljišta, ciljeve ekonomskog razvoja Države, eksploataciju nacionalnih resursa i zaštite životne sredine.

Bliži sadržaj, metodologija i način pripreme Nacionalnog plana protiv dezertifikacije, utvrdiće posebnim propisom, Ministarstvo u  saradnji sa organom državne uprave nadležnim za poslove poljoprivrede, šumarstva i vodoprivrede.

Akcioni program za borbu protiv dezertifikacije i sprečavanja posljedica suše

Član 57
U cilju identifikacije faktora koji doprinose dezertifikaciji i neophodnih praktičnih mjera u borbi protiv dezertifikacije i sprječavanja posljedica suše, donosi se Akcioni program za borbu protiv dezertifikacije i sprječavanja posljedica suše (u daljem tekstu: Akcioni program za borbu protiv dezertifikacije).

Akcioni program za borbu protiv dezertifikacije iz stava 1 ovog člana donosi Vlada, na predlog Ministarstva. 
Akcioni program za borbu protiv dezertifikacije iz stava 1 ovog člana predstavlja integralni dio Nacionalnog plana protiv dezertifikacije iz člana 55 ovog Zakona.

Član 58
Akcioni  program za borbu protiv dezertifikacije iz člana 57 ovog zakona sadrži naročito:

-  institucionalne i pravne mjere;
-  preventivne mjere i aktivnosti za prognoziranje, prevenciju i smanjenje uzroka dezertifikacije, kao i  preventivne mjere za zemljišta koja još uvijek nisu degradirana ili su djelimično degradirana;
-  mjere za blagovremeno upozoravanje na  sušu;
-  mjere i aktivnosti za sprečavanje negativnih efekata dezertifikacije i suše;
-  mjere edukacije i podizanja javne svijesti;
-  mjere profesionalne obuke naučnih radnika, tehničkih lica  i menadžera;  

-  vremenski okvir i finansijski plan za implementaciju pomenutih mjera i aktivnosti; 
-  druge mjere i aktivnosti identifikovane od strane Ministarstva u saradnji sa organom državne uprave nadležnim za poslove poljoprivrede, šumarstva i vodoprivrede.

Akcioni  program za borbu protiv dezertifikacije iz člana 57 ovog zakona će biti  ažuriran najmanje svake 3 godine.

U slučaju promjena socio-ekonomskih, bioloških i geo-fizičkih prilika,  Akcioni  program za borbu protiv dezertifikacije iz stava 1 ovog člana može biti izmijenjen i dopunjen u vremenskom periodu kraćem od onog navedenog u stavu 4 ovog člana.
Implementacija Nacionalnog plana i Izvještavanje o implementaciji

Član 59
Organi, institucije i druga pravna lica navedena u članu 55 stav 4 tačka 5 ovog zakona treba da, nezavisno ili u kooperaciji sa drugim organima, institucijama i pravnim licima, preduzmu sve neophodne mjere i aktivnosti predloženih u Nacionalnom planu protiv dezertifikacije.

Organ državne uprave nadležan za poslove poljoprivrede, šumarstva i vodoprivrede u saradnji sa  organom uprave nadležnim za hidrometeorologiju, podnosi Ministarstvu Izvještaj o implementaciji mjera i aktivnosti predloženih u Nacionalnom planu protiv dezertifikacije, jedanput godišnje.

Ministarstvo će u saradnji sa sa organom državne uprave nadležnim za poljoprivredu, šumarstvo i vodoprivredu, najmanje jedanput u tri godine, izvještavati Vladu o implementaciji Nacionalnog plana protiv dezertifikacije.
Bliže kriterijume monitoringa i procjene implementacije Nacionalnog plana protiv dezertifikacije, kao i sadržaj i proceduru izvještavanja utvrđuje Ministarstvo u saradnji sa organom državne uprave nadležnim za poljoprivredu, šumarstvo i vodoprivredu.

VI  INSTRUMENTI  ZAŠTITE ŽIVOTNE SREDINE

Standardi

Član 60
Država se obavezuje da u oblasti životne sredine utvrdi standarde i normative koji su, gdje god je to moguće, i strožiji od standarda koje priznaje međunarodno pravo.

-Standardi kvaliteta životne sredine

Za pojedinačne segmente životne sredine, kao i za naročito vrijedna, osjetljiva ili ugrožena područja utvrđuju se standardi kvaliteta životne sredine kojima će se propisati nivoi zagađivanja koji se ne smiju prekoračiti.

-Standardi emisije

Za specifične izvore zagađivanja, zavisno od vrste i broja zagađivača, kapaciteta i posebnih specifičnosti područja, utvrđuju se standardi emisije zagađujućih materija u životnu sredinu.

Propise kojima se utvrđuju standardi  iz stava 1 ovog člana donosi Vlada.

Strateška procjena uticaja na životnu sredinu

Član 61
Strateška procjena uticaja na životnu sredinu vrši se, za planove, programe i osnove u oblasti prostornog i urbanističkog planiranja ili korišćenja zemljišta, poljoprivrede, šumarstva, ribarstva, lovstva, energetike, industrije, saobraćaja, upravljanja otpadom, upravljanja vodama, telekomunikacija, turizma, infrastrukturnih sistema, zaštite prirodnih i kulturnih dobara, biljnog i životinjskog svijeta i njihovih staništa i dr. i sastavni je dio plana, odnosno programa ili osnove.
Strateška procjena uticaja na životnu sredinu vrši se u skladu sa posebnim zakonom.
Procjena uticaja na životnu sredinu

Član 62
Procjena uticaja projekta na životnu sredinu vrši se za projekte koji se planiraju i realizuju u prostoru, uključujući promjene tehnologije, rekonstrukciju, proširenje kapaciteta ili prestanak rada koji mogu dovesti do značajnog zagađivanja životne sredine ili predstavljaju rizik po zdravlje ljudi.
Procjena uticaja projekta na životnu sredinu obuhvata projekte iz oblasti industrije, rudarstva, energetike, saobraćaja, turizma, poljoprivrede, šumarstva, vodoprivrede i komunalnih djelatnosti, kao i sve projekte koji se planiraju na zaštićenom prirodnom dobru i u zaštićenoj okolini nepokretnog kulturnog dobra.
Procjena uticaja projekata na životnu sredinu vrši se u skladu sa posebnim zakonom.
Integrisano sprečavanje i kontrola zagađivanja

Član 63
Za rad novih i postojećih postrojenja koja mogu imati negativne uticaje na zdravlje ljudi i životnu sredinu mora se pribaviti integrisana dozvola kojom se obezbjeđuje sprečavanje i kontrola zagađivanja životne sredine.
Vrste aktivnosti i postrojenja, uslovi i postupak izdavanja integrisane dozvole, nadzor i druga pitanja od značaja za integrisano sprečavanje i kontrolu zagađivanja životne sredine uređuju se posebnim zakonom.
 Sprečavanje udesa

Član 64
Sprječavanje udesa odnosi se na postrojenja u kojima ili putem kojih se, obavljanjem djelatnosti postrojenja opasne materije proizvode, prerađuju, skladište, nastaju kao nusprodukt u procesu proizvodnje, koriste kao sirovine u proizvodnji odnosno tehnološkom procesu, transportuju unutar postrojenja i/ili odlažu u svrhu proizvodnog procesa, odnosno mogu nastati prilikom velike nesrece. 

Postrojenja iz stava 1 ovog člana dužna su uraditi procjenu opasnosti od udesa.

Saglasnost na procjenu opasnosti od udesa daje Agencija.

Bez pribavljene saglasnosti iz stava 3 ovog člana ne može se obavljati djelatnost.

Popis vrsta opasnih materija u smislu stava 1. ovoga člana, obvezni sadržaj Procjene i  način davanja saglasnosti na procjenu bliže se uređuje propisom Ministarstva.
Sistem ekološkog upravljanja institucijama (EMAS)

Član 65
Radi uključivanja u sistem upravljanja i kontrole zaštite životne sredine i informisanje javnosti o utjicajima pojedinih djelatnosti na životnu sredinu, ovim Zakonom omogućava se pravnim i fizičkim licima, uključenje u sistem Evropske unije za ekološko upravljanje (u daljem tekstu: sistem EMAS). 
Pravno i fizičko lice podnosi zahtjev za registraciju u sistem EMAS Agenciji.

Uz zahtjev iz stava 2 podnose se: 
-  podaci o registraciji djelatnosti;

-  naziv i ime pravnog i fizičkog lica;

- potvrda akreditovanog ocjenjivača EMAS sa dokazima da organizacija ispunjava uslove prema posebnim propisima za pristup u sistem EMAS; i

- druge podatke shodno propisu iz člana 66 stav 5 ovog zakona.
Član 66
Agencija na osnovu urednog zahtjeva iz člana 65 stav 2 upisuje pravno i fizičko lice u registar sistema EMAS.

Registar sistema EMAS iz stava 1 ovog člana vodi Agencija. 
O upisu u registar Agencija organizaciji izdaje potvrdu.
Pravno i fizičko lice koje prestane ispunjavati propisane uslove za članstvo u sistem EMAS, Agencija može privremeno ili trajno posebnim obavještenjem brisati iz registra sistem EMAS, koji vodi shodno propisu stava 2 ovog člana.
Nacin ukljucivanja pravnog i fizičkog lica u sistem  EMAS, uslove koje pravno i fizičko lice mora ispuniti za ukljucenje u sistem EMAS, način prikupljanja podataka o uključenim pravnim i fizičkim licima, sadržaj i nacin vodenja registra iz stava 2 ovog člana, uređuje se posebnim propisom  Vlade. 

Član 67
Ispunjavanje uslova za pravno i fizičko lice koje se namjerava uključiti u sistem EMAS ili su u njega vec uključene, provjerava akreditovani ocjenjivač EMAS-a. 
Akreditovani ocjenjivač EMAS-a može biti samo pravno lice koja je od nadležnog tijela dobilo akreditaciju prema propisu kojim se ureduje akreditacija i koja ispunjava uslove shodno posebnim propisima koji se odnose na sistem EMAS.
VII  PRAĆENJE STANJA ŽIVOTNE SREDINE I IZVJEŠTAVANJE

Monitoring

Član 68. 

Država u okviru svoje nadležnosti utvrđene zakonom obezbjeđuje kontinualnu kontrolu i praćenje stanja životne sredine (u daljem tekstu: monitoring), u skladu sa ovim i posebnim zakonima.

Monitoring je sastavni dio jedinstvenog Informacionog sistema životne sredine.

Vlada donosi Program monitoringa za period od jedne godine, na predlog Agencije.

Lokalna samouprava donosi Program monitoringa na svojoj teritoriji koji mora biti u skladu sa Programom iz stava 3. ovog člana.

Država i jedinica lokalne samouprave obezbjeđuju finansijska sredstva za obavljanje monitoringa.

Sadržina i način vršenja monitoringa

Član 69.

Monitoring se vrši sistematskim mjerenjem, ispitivanjem i ocjenjivanjem indikatora stanja i zagađenja životne sredine koje obuhvata praćenje prirodnih faktora, odnosno promjena stanja i karakteristika životne sredine, uključujući i prekogranični monitoring, i to:

· praćenje imisija odnosno kvaliteta životne sredine, vode, mora, zemljišta, biljnog i životinjskog svijeta, te iskorišćavanja mineralnih sirovina; 

· praćenje zagađenja životne sredine odnosno emisija u životnoj sredini; 

· praćenje uticaja zagađenja životne sredine na zdravlje ljudi; 

· praćenje uticaja važnih sektora na segmente životne sredine; 

· praćenje prirodnih pojava odnosno praćenje i nadziranje meteoroloških, hidroloških, erozijskih seizmoloških, radioloških i drugih geofizikalnih pojava, koje se sprovodi shodno posebnom propisu; 

· praćenje stanja očuvanosti prirode, koje se sprovodi shodno posebnom propisu;
· praćenje stanja buke i otpada, rana najava akcidetnih zagađivanja, kao i preuzetih obaveza iz medjunarodnih ugovora; 

· praćenje drugih pojava koje utiču na stanje životne sredine.

Kriterijume za određivanje broja i rasporeda mjernih mjesta, mrežu mjernih mjesta, obim i učestalost mjerenja, klasifikaciju pojava koja se prate, metodologiju rada i indikatore zagađenja životne sredine i njihovog praćenja, rokove i način dostavljanja podataka, utvrđuje Vlada na  predlog Agencije.

Ovlašćene organizacije 

Član 70 
Monitoring može da vrši i ovlašćena organizacija ako ispunjava uslove u pogledu kadrova, opreme, prostora, akreditacije za mjerenje datog parametra, ISO standarda, i drugih medjunarodnih standarda propisanih od strane EU  u oblasti uzorkovanja, mjerenja, analiza i pouzdanosti podataka, u skladu sa zakonom.

Ministarstvo po prethodno pribavljenoj saglasnosti ministarstva nadležnog za određenu oblast, propisuje bliže uslove koje mora da ispunjava ovlašćena organizacija iz stava 1. ovog člana.
Ovlašćene organizacije iz stava 1 ovog člana ne mogu vršiti monitoring bez rješenja Ministarstva.

Rješenje iz stava 3. ovog člana objavljuje se u "Službenom listu Crne Gore".
Monitoring zagađivača
Član 71.
   Pravno i fizičko lice koje je vlasnik, odnosno korisnik postrojenja koje predstavlja izvor emisija i zagađivanja životne sredine dužno je da, u skladu sa zakonom, preko nadležnog organa, organizacije ili ovlašćene organizacije:
1) obavlja monitoring emisije;
2) obezbjeđuje meteorološka merenja za velike industrijske komplekse ili objekte od posebnog interesa za Državu ili jedinicu lokalne samouprave;
3) učestvuje u troškovima mjerenja imisije u zoni uticaja, po potrebi;
4)  prati i druge uticaje svoje aktivnosti na stanje životne sredine.

Vlada utvrđuje vrste emisije i drugih pojava koje su predmet monitoringa zagađivača, metodologiju mjerenja, uzimanja uzoraka, način evidentiranja, rokove dostavljanja i čuvanja podataka.
Zagađivač je dužan da donese Plan usklađivanja postrojenja sa tehničkim standardima zaštite životne sredine uređenih ovim zakonom, odnosno posebnim propisom, kao i sa propisanim mjerama iz ratifikovanih međunarodnih ugovora i da Plan dostavi Agenciji. 
Zagađivač planira i obezbjeđuje finansijska sredstva za obavljanje monitoringa emisije, kao i za druga mjerenja i praćenja uticaja svoje aktivnosti na životnu sredinu.
Dostavljanje podataka 
Član 72
 Državni organi, odnosno organizacije, i jedinice lokalne samouprave, ovlašćene organizacije i zagađivači dužni su da podatke iz monitoringa iz člana 69 ovog zakona dostavljaju Agenciji za zaštitu životne sredine na propisan način.

Na osnovu podataka iz stava 1 ovog člana Agencija sačinjava jednogodišnji izvještaj stanja životne sredine i dostavlja ga Vladi na usvajanje.

VIII. INFORMACIONI SISTEM ZAŠTITE ŽIVOTNE SREDINE

Svrha uspostavljanja i način vodenja

Informacionog sistema

Član 73 

 Radi efikasnog identifikovanja, klasifikovanja, obrade, praćenja i evidencije prirodnih vrijednosti i upravljanja životnom sredinom u Državi uspostavlja se i vodi Informacioni sistem zaštite životne sredine (u daljem tekstu: informacioni sistem).
Informacioni sistem zaštite životne sredine sadrži podatke i informacije o stanju životne sredine, opterećenjima i uticajima na životnu sredinu, a naročito: 

- podatke o stanju životne sredine i njenim segmentima, prikupljene i obrađene u skladu sa   ovim Zakonom i posebnim propisima;

- podatke o emisijama zagađujućih materija u životnoj sredini;

- podatke o prirodnim i prostornim obilježjima; 

- podatke o prirodnim pojavama; 

- podatke o prirodnim dobrima i korišćenju prirodnih dobara; 

- podatke o područjima koja su posebnim propisima odredena kao zašticena ili ugrožena; 

- podatke o biološkoj raznovrsnosti; 

- podatke o uticajima zagađivanja životne sredine na zdravlje ljudi; 

- podatke o otpadu i upravljanje otpadom; 

- podatke o opasnim materijama; 

- podatke o industrijskim i ekološkim nesrećama; 

- podatke o zagađivačima životne sredine; 

- podatke o organizacijama u sistemu EMAS; 

- podatke o zakonodavnim, administrativnim, organizacionim i strateškim mjerama;
- razmjena informacija sa drugim informacionim sistemima;
- podatke koji su značajni za vrednovanje održivog razvoja (indikatori); 

- socioekonomske podatke; 

- faktografske, metodološke, dokumentacijske podatke; 

- prostorne podatke;
- stručne i znanstvene podatke domaćih, stranih i međunarodnih institucija; kao i 

- mjere politike, planove i programe zaštite životne sredine. 

Informacioni sistem vodi Agencija.
Informacioni sistem obezbjeđuje pristup drugim informacionim sistemima i harmonizaciju svih relevantnih informacija i podataka na nacionalnom i međunarodnom nivou.
Vlada bliže propisuje sadržinu i način vođenja Informacionog sistema, metodologiju, strukturu, zajedničke osnove, kategorije i nivoe sakupljanja podataka, kao i sadržinu informacija o kojima se redovno i obavezno obavještava javnost.
Integralni katastar zagađivača
Član 74
   Radi praćenja kvalitativnih i kvantitativnih promjena u životnoj sredini i preduzimanja mjera zaštite u životnoj sredini vodi se Integralni katastar zagađivača u skladu sa ovim zakonom.
   Integralni katastar zagađivača vodi Agencija.
   Ministarstvo propisuje metodologiju za izradu Integralnog katastra zagađivača, kao i vrstu, načine, klasifikaciju i rokove dostavljanja podataka.
   Zagađivač je dužan da o svom trošku dostavlja propisane podatke Agenciji na način i u rokovima utvrđenim u skladu sa zakonom.
Obaveze dostavljanja podataka za informacioni sistem

Član 75
Svi državni organi, organi lokalne samouprave, javna preduzeća, javne ustanove i ovlašćene organizacije koje vrše poslove monitoringa dužni su da u skladu sa posebnim propisima dostavljaju podatke i informacije Agenciji za potrebe vođenja Informacionog sistema.

Sva domaća i strana pravna i fizička lica koji na teritoriji Države obavljaju djelatnost i  koje imaju uticaja na životnu sredinu  dužni su da podatke iz stava 1 ovog člana Agenciji.   

Izvještavanje medunarodnih tijela i organizacija

Član 76
 Dostava podataka, informacija i izvještaja, kao i njihova razmjena s medunarodnim tijelima i organizacijama, s obzirom na preuzete obaveze Države vezano za područje zaštite životne sredine, sprovode se na način i u rokovima utvrđenim svakim pojedinim dokumentom o preuzimanju obaveza.  

Obveznici dostave podataka, informacija i izvještaja iz stava 1 ovoga člana potrebne informacije za obavještavanje međunarodne organizacije dostavljaju Agenciji.

IX. INFORMISANJE JAVNOSTI, UČESTVOVANJE JAVNOSTI I

ZAINTERESOVANE JAVNOSTI I PRISTUP PRAVOSUÐU U

PITANJIMA ZAŠTITE ŽIVOTNE SREDINE

Informisanje javnosti o životnoj sredini

Pravo na pristup informacijama o životnoj sredini

Član 77
Od svih organa vlasti se očekuje, u skladu sa odredbama ovog Zakona, da učine informacije o životnoj sredini, koje drže kod sebe ili za sebe, dostupne svakom fizičkom ili pravnom licu, na njegov zahtjev i bez obaveze izražavanja interesa.

Zahtjev za pristup informacijama o životnoj sredini (u daljem tekstu: zahtjev) može se podnijeti bilo kojem organu vlasti koji posjeduje informaciju o životnoj sredini ili na koje se ta informacija odnosi.
Informacije o životnoj sredini se daju na raspolaganje podnosiocu zahtjeva: 

· što je prije moguće, a najkasnije u roku od mjesec dana nakon što je organ vlasti primio zahtjev podnosioca zahtjeva; ili 

· u roku od dva mjeseca nakon što je organ vlasti primio zahtjev, ukoliko su obim i složenost takvih informacija takvi da se rok iz alineje 1 ovog stava ne može ispoštovati.
U slučaju iz stava 2 alineja 2 ovog člana podnosilac zahtjeva će biti obaviješten, prije isteka     roka od mjesec dana od dana podnošenja zahtjeva.
Ukoliko je zahtjev nepotpun ili nerazumljiv, pa se zbog toga na može postupati, organ vlasti će, najkasnije u roku od jednog mjeseca tražiti od podnosioca zahtjeva da otkloni nedostatke u zahtjevu i dati mu uputstvo kako da otkloni nedostatke.
Izuzeci

Član 78
Organ vlasti može rješenjem odbiti zahtjev ukoliko: 
· informaciju ne posjeduje ili nije nadležan za rješavanje po predmetnom zahtjevu, a nema saznanja o tome koji organ vlasti posjeduje traženu informaciju; 
· je  zahtjev očigledno nerazumljiv; 

· je zahtjev nepotpun ili nerazumljiv i nakon zatražene dopune ne otkloni tražene nedostatke; 

· se zahtjev odnosi na informacije, materijale, dokumente ili podatke koji su u fazi izrade odnosno u postupku kompletiranja; 

· se informacija odnosi na dokumente i aktivnosti vezano za unutrašnju komunikaciju.
      Zahtjev može biti odbijen i ukoliko bi objelodanjivanje  informacija negativno uticalo na: 
· povjerljivost postupka organa vlasti, kada je takva povjerljivost predviđena posebnim zakonom;

·  međunarodne odnose, javnu bezbjednost ili narodnu odbranu; 

· sudski postupak, pravo pravnih i fizičkih lica na pravično suđenje ili na pravo nadležnih organa na sprovođenje istrage u krivičnom ili prekršajnom postupku; 

· povjerljivost komercijalnih ili industrijskih informacija, u slučaju kada se ta povjerljivost predviđa posebnim zakonom kako bi se zaštitio opravdani ekonomski interes, uključujući javni interes za očuvanje statističke povjerljivosti i poreske sigurnosti; 

· prava intelektualne svojine; 

· povjerljivost ličnih podataka ili podataka koji se odnose na fizičko lice, u slučaju kada to lice nije dalo saglasnost za objelodanjivanje informacija u javnosti, a u slučaju kada se ta povjerljivost predviđa posebnim zakonom; 

· interes ili zaštitu bilo kojeg lica koje je dostavilo tražene informacije bez zakonske obaveze da to učini, osim ako je to lice dalo svoju saglasnost za objavljivanje predmetne informacije; 

· zaštitu segmenata životne sredine na koje se odnosi tražena informacija, kao što su staništa zaštićenih biljnih i životinjskih vrsta. 

Organ vlasti ne može odbiti zahtjev iz stava 2 alineja 1, 4,5, 6 i 7 ovog člana kada se takav zahtjev odnosi na informacije o emisiji u životnu sredinu.
U slučajevima iz stava 2 ovog člana organ vlasti koji posjeduje informaciju u živtnoj sredini će prilikom odlučivanju o zahtjevu procijeniti da li je zaštita javnog interesa od veće važnosti nego interes ostvaren objavljivanjem tražene informacije. 

Prenos informacija koje se odnose na životnu sredinu

Član 79
Svi organi vlasti dužni su da aktivno i sistematično prenose javnosti  informacije o životnoj sredini koje su relevantne  za njihove funkcije i koje posjeduju, a posebno putem dostupne kompjuterske telekomunikacije ili elektronske tehnologije.

Infomacije koje treba učiniti dostupnim i prenijeti ih, moraju se ažuririrati i obuhvataju sledeće: 
· tekstove međunarodnih ugovora, konvencija ili sporazuma i zakonodavstvo Evropske zajednice, 
· nacionalno zakonodavstvo kojese odnosi na životnu sredinu; 

· politike, planove i programe koji se odnose na životnu sredinu; 

· izvještaje o napretku ostvarenom na sprovođenju akata iz alineje 1 i 2 ovog stava;

· izvještaje o stanju životne sredine, iz stavu 3 ovog člana; 

· podatke ili rezimee podataka koji su dobijeni iz praćenja djelatnosti koje negativno utiču ili mogu negativno uticati na životnu sredinu; 

· ovlašćenja sa značajnim uticajem na životnu sredinu, i sporazume o životnoj sredini; 

· studije uticaja na životnu sredinu i procjene rizika koji se tiču segmenata životne sredine.
Organi vlasti su dužni da, u slučaju neposredne prijetnje po životnu sredinu, bez obzira na to da li je prijetnja prouzrokovana ljudskom aktivnošću ili je posledica prirodnih faktora, sve informacije koje posjeduju, odmah i bez ikakvog odlaganja objelodane, čime bi se omogućilo javnosti potencijalno izloženoj pomenutoj prijetnji da preduzme mjere u cilju sprečavanja ili ublažavanja šteta do koje bi zbog ovakve prijetnje moglo da dođe. 

Učešće javnosti u odlučivanju
Član 80
Javnost ima pravo da, u skladu sa zakonom, učestvuje u postupku donošenja odluka o:
1) strateškoj procjeni uticaja planova i programa na životnu sredinu;
2) procjeni uticaja projekata čija realizacija može dovesti do zagađivanja životne sredine ili predstavlja rizik po životnu sredinu i zdravlje ljudi;
3) odobravanju rada novih, odnosno postojećih postrojenja.
Učešće javnosti u pogledu strateške procjene uticaja obezbjeđuje se u okviru izlaganja prostornog i urbanističkog plana, odnosno drugog plana ili programa iz člana 35. ovog zakona na javni uvid.
Učešće javnosti u odlučivanju o procjeni uticaja projekata na životnu sredinu sprovodi se u okviru javne prezentacije projekta i javne rasprave.
Učešće javnosti u odlučivanju o puštanju u rad novih, odnosno postojećih postrojenja sprovodi se u toku izdavanja dozvole za integrisano sprječavanje i kontrolu zagađivanja.
Zainteresovana javnost se preko javnog oglasa obavještava o postupku donošenja odluka i učestvuje u postupku dostavljanjem mišljenja, komentara i sugestija nadležnom organu i blagovremeno se obavještava o donijetoj odluci.
X ODGOVORNOST ZA ŠTETU U ŽIVOTNOJ SREDINI

Obaveze pravnih i fizičkih lica

Član 81
   Pravno i fizičko lice dužno je da u obavljanju svoje aktivnosti obezbijedi zaštitu životne sredine, i to:
1) primjenom i sprovođenjem propisa o zaštiti životne sredine;
2) održivim korišćenjem prirodnih resursa, dobara i energije;
3) uvođenjem energetski efikasnijih tehnologija i korišćenjem obnovljivih prirodnih resursa;
4) upotrebom proizvoda, procesa, tehnologija i prakse koji manje ugrožavaju životnu sredinu;
5) preduzimanjem mjera prevencije ili otklanjanja posledica ugrožavanja i štete po životnu sredinu;
6) vođenjem evidencije na propisani način o potrošnji sirovina i energije, ispuštanju zagađujućih materija i energije, klasifikaciji, karakteristikama i količinama otpada, kao i o drugim podacima i njihovo dostavljanje nadležnim organima;
7) kontrolom aktivnosti i rada postrojenja koji mogu predstavljati rizik ili prouzrokovati opasnost po životnu sredinu i zdravlje ljudi;
8) drugim mjerama u skladu sa zakonom.
   Mjere zaštite životne sredine iz stava 1 ovog člana pravno i fizičko lice obavlja samostalno ili preko ovlašćene organizacije.
Djelatnosti opasne za životnu sredinu i

odgovornost za štetu u životnoj sredini
Član 82
Zagađivač koji obavlja djelatnost koja predstavlja rizik za životnu sredinu i ljudsko zdravlje (u daljem tekstu: opasna djelatnost) odgovara za štetu nanijetu životnoj sredini i neposrednu opasnost od štete, osim ako, u skladu s ovim Zakonom, dokaže da opasna djelatnost nije bila uzrok štete nanijete životnoj sredini, odnosno neposrednoj opasnosti od štete.

Zagađivač odgovara za štetu nanijetu životnoj sredini i neposrednu opasnost od štete i u slučaju kada obavlja djelatnost koja se ne smatra opasnom djelatnošcu u smislu stava 1 ovog člana, a u obavljanju te djelatnosti ne otklanja opasnosti i ne sprječava nanošenje šteta biljnim i životinjskim vrstama i/ili prirodnim staništima zašticenim prema posebnom propisu (u daljem tekstu: zaštićene vrste). 

Opasne djelatnosti iz stava 1 ovog člana u smislu odgovornosti za štetu nanijetu životnoj sredini i neposrednu opasnost od štete smatraju se opasnima zbog načina na koji se njima upravlja, proizvodi ili zbog opasnih materija ili sredstava koja se u njima koriste. 

Opasne djelatnosti iz stava 1. ovog clana, kriterijumi prema kojima se procjenjuje neposredna opasnost i utvrduje šteta u životnoj sredini, mjere za otklanjanje štete u životnu sredinu, njihovu svrhu i način odabira, način otklanjanja štete u životnu sredinu (ukljucujuci posebne uslove u odnosu na pojedine segmente životne sredine, zaštićenih vrsta i prirodnih staništa) kao i način obračuna troškova vezano za utvrđivanje i otklanjanje neposredne opasnosti i štete nanijete životnoj sredini, uređuje se posebnim propisom Vlade. 

Odgovornost za štetu
Član 83
Zagađivač koji obavlja opasnu djelatnost odgovara po nacelu objektivne odgovornosti.
Zagađivač iz člana 82 stav 2 za nanijetu štetu ili neposrednu opasnost odgovara po nacelu dokazane krivice ili dokazanog nemarnog djelovanja. 

Za zagađenje životne sredine u skladu sa zakonom odgovorno je i odgovorno lice zagađivača koje je nezakonitim ili nepravilnim djelovanjem omogucio ili dopustio zagađenje životne sredine. 

Zagađivač iz člana 82 stav 1 obvezan je sanirati štetu nanijetu životnoj sredini i otkloniti neposrednu opasnost od štete nanesenu opasnim djelatnostima. 

Zagađivač iz člana 82 stav 2 ovog člana obavezan je sanirati nanijetu štetu i otkloniti neposrednu opasnost od štete nanesenu zašticenim vrstama. 

Zagađivači iz člana 82 st. 1 i 2 nastale štete u životnu sredinu i štete nanesene zašticenim vrstama kao i neposredne opasnosti od šteta otklanjaju na način propisan ovim Zakonom i propisom iz clana 82 stav 4 ovog Zakona. 

Član 84
 Ako više zagađivača iz člana 82 st. 1 i 2 zajedno obavlja djelatnost, odgovornost za štetu nanijetu životnoj sredini odnosno neposrednu opasnost od štete, kao i štetu ili neposrednu opasnost od štete zašticenim vrstama, snose solidarno. 

Za štetu nanijetu životnoj sredini odnosno neposrednu opasnost od štete, nastalu obavljanjem opasne djelatnosti i za štetu kao i neposrednu opasnost od štete u smislu clana 82 stav 2 ovog Zakona, kada se radi o postrojenjima čiji je rad prestao, odgovornost snosi zagađivač koji je posljednji obavljao djelatnost u postrojenju. 

Izuzeća

Član 85
Zagađivač iz člana 82 st. 1 i 2 ovog Zakona nije odgovoran za štetu nanijetu životnoj sredini odnosno za štetu nanesenu zašticenim vrstama ako dokaže da je šteta nastala:
· kao posljedica nepredvidive i neizbježne prirodne pojave, koja se nije mogla niti sprijeciti niti otkloniti; 

· djelovanjem trećeg lica iako su preduzete propisane mjere sigurnosti; 

· iz pridržavanja obavezne naredbe ili uputstva koja je izdata od organa vlasti, izuzev naredbe ili uputstva date nakon emisije ili iznenadnog dogadaja prouzrokovanog vlastitom djelatnošcu zagađivača. 

U slučajevima iz stava 1 alineja 2 i 3 ovog člana zagađivač ima pravo na povraćaj troškova djelovanja na otklanjanju štete nanijete životnoj sredini. 

Zagađivač iz člana 82 st. 1 i 2 ovog Zakona se oslobađa obveze snošenja troškova djelovanja na otklanjanju štete nanijete životnoj sredini odnosno štete nanesene zašticenim vrstama ako dokaže da u obavljanju djelatnosti nije djelovala namjerno ili iz nepažnje te da je šteta nastala: 

· emisijom ili događajem koji je dopušten odgovarajućim aktom; 

· emisijom ili djelatnošcu ili bilo kojim načinom korišćenja određenog proizvoda tokom određene djelatnosti za koju dokaže da se na osnovu naučnih i tehnickih saznanja u trenutku nastanka štete u životnu sredinu nije smatralo vjerovatnim da će nanijeti štetu životnoj sredini. 

Član 86
Ukoliko zagađivač iz člana 82 st. 1 i 2 ovog Zakona, uslijed odredenih slučajnih okolnosti, opasnom djelatnošcu nanese štetu životnoj sredini ili  zašticenim vrstama, smatrat će se da je šteta nastala zbog tih slučajnih okolnosti. 

Ukoliko zagađivač iz člana 82 st. 1 i 2 ovog Zakona dokaže da šteta u smislu stava 1 ovog člana nije nastala njegovom djelatnošću ili ako dokaže da je šteta nastala djelatnošcu drugog pravnog ili fizičkog lica, ili da je šteta nastala zbog nekih drugih okolnosti, pretpostavka uzročnosti iz stava 1 ovog člana se odbacuje. 

Naknada štete

Član 87.

   Svako ko pretrpi štetu ima pravo na naknadu štete.
   Zahtjev za naknadu štete može se podnijeti neposredno zagađivaču ili osiguravaču, odnosno finansijskom garantu zagađivača kod koga je nastao udes, ako takav osiguravač, odnosno finansijski garant postoji.
   Ako je više zagađivača odgovorno za štetu nanetu životnoj sredini, a udio pojedinih zagađivača nije moguće odrediti, troškove snose solidarno i posebno.
   Pokretanje postupka za naknadu štete zastarijeva za tri godine od kada je oštećeni saznao za štetu i učinioca štete. U svakom slučaju ovo potraživanje zastarijeva za 20 godina od kada je šteta nastala.
   Postupak pred sudom za naknadu štete je hitan.
   Država zadržava pravo na naknadu štete ako nema drugih lica koja imaju to pravo.
Obaveza preduzimanja mjera i obavještavanja
Član 88
Ukoliko zagađivač iz člana 82 st.1 i 2 ovog Zakona, obavljanjem djelatnosti nanese štetu životnoj sredini odnosno ugrozi zašticene vrste, odgovorno lice zagađivača je obavezno: 

· bez odlaganja obavijestiti organ  državne uprave nadležno za zaštitu i spašavanje; 

· preduzeti sve aktivnosti i mjere za privremeni nadzor, ograničavanje, otklanjanje i ostale potrebne radnje za stavljanje uzročnika štete pod nadzor a u cilju sprječavanja daljnjih šteta u životnu sredinu, šteta zaštićenim vrstama i opasnosti za ljudsko zdravlje i život; 

· preduzeti nužne mjere otklanjanja štete u životnu sredinu odnosno štete zaštićenim vrstama shodno posebnom propisu. 

U slučaju nastanka štete u životnoj sredini odnosno ugrožavanja zaštićenih vrsta nadležno tijelo iz stava 1 alineja 1 ovog člana može u svakom trenutku: 

· zatražiti od odgovornog lica u zagađivaču sve podatke vezane za nastalu štetu; 

· zatražiti od odgovornog lica u zagađivaču da preduzme sve radnje shodno stavu 1. alineji 2. ovog člana i izdati mu uputstvo za preduzimanje tih radnji; 

· narediti zagađivaču i odgovornom licu u zagađivaču preduzimanje neophodnih mjera shodno posebnom propisu; 

· izdati uputstvo zagađivaču i odgovornom licu u zagađivaču o mjerama otklanjanja štete koje treba preduzeti. 

Ukoliko zagađivač i odgovorno lice u zagađivaču ne preduzmu mjere otklanjanja štete u životnu sredinu odnosno opasnosti nanesene zašticenim vrstama, ili se ne pridržavaju izdatih uputstava, ili se ne može utvrditi zagađivač koji je odgovoran za štetu, Ministarstvo ce obezbijediti preduzimanje mjera otklanjanja štete odnosno opasnosti ili će obavijestiti Vladu o potrebi preduzimanja odgovarajućih mjera. 
Član 89
Ministarstvo, odnosno nadležni organ za zaštitu i spašavanje, u slučaju neposredne opasnosti od štete može u svakom trenutku: 

· od zagađivača i odgovornog lica u zagađivaču zatražiti podatke o neposrednoj opasnosti od štete ili o slucajevima u kojima se sumnja na neposrednu opasnost od štete; 

· od zagađivača i odgovornog lica u zagađivaču zatražiti preduzimanje neophodnih mjera sprjecavanja nastanka štete u životnu sredinu odnosno ugrožavanja zašticenih vrsta; 

· dati uputstva zagađivaču i odgovornom licu u zagađivaču u pogledu neophodnih mjera sprječavanja koje treba poduzeti; 

· u saradnji sa drugim tijelima nadležnim za preduzimanje intervencija poduzeti neophodne mjere sprječavanja štetnih posljedica. 

Utvrđivanje ugroženog područja

Član 90
Područje ugrožene životne sredine s obzirom na opasnost od šteta usled opasnih djelatnosti u smislu odredbe člana 82 stav 1 ovog zakona može ne predlog Ministarstva utvrditi Vlada odlukom.
Vlada može odlukom iz stava 1 ovog člana zbog ugroženosti životne sredine zabraniti izvođenje novih zahvata u životnu sredinu zbog kojih bi se mogao povećati stepen opasnosti po životnu sredinu ili djelova životne sredine na određenom području. 

Obaveza izrade sanacionog programa i sprovođenje sanacije

Član 91.

Zagađivač je dužan, u utvrdenom roku izraditi sanacioni program za uklanjanje štete u životnu sredinu koja je nastala zbog prekoracenja granicnih vrijednosti emisija u skladu s posebnim propisom. 

Rok iz stava 1 ovog člana rješenjem utvrđuje Ministarstvo. 
Odgovorno lice u zagađivaču mora za sanacioni program iz stava 1. ovog člana dobiti saglasnost Ministarstva, a prema ocjeni Ministarstva, i mišljenje drugih nadležnih tijela. 

Mjere otklanjanja štete u životnu sredinu, vrste sanacionih programa, obim i metodologiju izrade sanacionih programa i druga pitanja, propisuje Ministarstvo u saradnji sa organom državne uprave nadležnim za poslove poljoprivrede, šumarstva, i vodoprivrede, kao i  mišljenje nadležnog organa za zaštitu i spašavanje. 

Član 92
Ako nije moguće utvrditi zagađivača životne sredine, a na ugroženim područjima potrebno je izraditi sanacioni program, pripremu i izradu sanacionog programa sprovodi Ministarstvo u saradnji s drugim nadležnim tijelima. 

Vlada odlukom utvrđuje redoslijed i prvenstvo ugroženih područja za koje će se izraditi i sprovoditi sanacioni program iz stava 1. ovog člana i osigurava finansijska sredstva za njegovo sprovođenje. 

Hitni postupci

Član 93
Ukoliko zagađivač nije u mogućnosti da bez odlaganja hitno sprovede sve mjere za sprječavanje i ograničavanje nastanka štete u životnoj sredini, radi neophodnog ograničavanja daljnjeg štetnog djelovanja postrojenja na životnu sredinu, Ministarstvo ce, angažovanjem drugog pravnog lica, na trošak i odgovornost zagađivača, sprovesti sve mjere za sprječavanje i ograničavanje nastanka daljih šteta. 

Ministarstvo može mjere iz stava 1 ovog člana sprovesti angažovanjem drugog pravnog lica, na trošak i odgovornost zagađivača i kada zagađivač to ne učini u roku odredenom iz člana 91 stav 2. 

Ovlašćenje iz st. 1 i 2 ovog člana obuhvata i privremeno ograničavanje rada, a kada je to nužno i zaustavljanje rada zagađivača. 

Obveza osiguranja za naknadu štete

Član 94
Odgovorno lice u zagađivaču iz člana 82 st. 1 i 2 ovog zakona obavezan je da se osigura od odgovornost za  moguću štetu nanesenu životnoj sredini, odnosno od neposredne opasnosti od štete u skladu sa zakonom. 
Posebnim zakonom mogu se urediti i druge vrste osiguranja od odgovornosti za štetu nastalu zagađenjem životne sredine.
Supsidijarno snošenje troškova za

preduzimanje mjera otklanjanja štete u životnoj sredini
Član 95
U slučaju zagađenja životne sredine, čije se posljedice otklanjaju shodno propisu iz član 91 stav 4 ovog Zakona, ako nije moguce utvrditi zagađivača, sredstva za otklanjanje posljedica zagađenja obezbjeđuju se iz državnog budžeta i budžeta jedinice lokalne samouprave.
U slučaju prekograničnog zagađenja ili opterećenja životne sredine, koje je prouzrokovano iz izvora zagađenja izvan granica Države sredstva za otklanjanje posljedica obezbjeđuju se iz državnog budžeta. 

Ako se zagađivač iz st. 1. i 2. ovog člana utvrdi naknadno, jedinica lokalne samouprave i Država može po saznanju za zagađivača, od njega tražiti naknadu troškova nastalih otklanjanjem štetnih posljedica zagađenja životne sredine u skladu sa zakonom. 

Posebnim propisom mogu se odrediti i druge vrste osiguranja od odgovornosti za štetu nastalu zagađenjem životne sredine.
XI FINANSIRANJE

Član 96
Država, odnosno jedinica lokalne samouprave, u okviru svojih ovlašćenja obezbjedjuje finansijska sredstva za podsticanje zaštite i unapredjivanja životne sredine.

Član 97
Izvori finansiranja zaštite životne sredine su:

· sredstva državnog budžeta;
· sredstva budžeta jedinice lokalne samouprave; 

· sredstva Fonda za zaštitu životne sredine;
· sredstva naplaćenih kazni po ovom zakonu;
· sredstva medjunarodnih i domaćih kredita, donacija i  pomoći;
· sredstva iz drugih izvora shodno posebnim propisima.

Član 98
Sredstva za finansiranje životne sredine mogu se obezbijediti i iz privatnih izvora kroz sistem koncesija, javno-privatnog partnerstva i drugih odgovarajućih modela takvog finansiranja shodno posebnim propisima.

Naknade jedinica lokalne samouprave

Član 99
Jedinica lokalne samouprave može, iz okvira svojih prava i dužnosti, propisati naknadu za zaštitu i unapređivanje životne sredine u skladu sa svojim potrebama i specifičnostima, uz saglasnost Vlade.

Visinu naknade iz stava 1 ovog člana, način plaćanja, kao i olakšice za određene kategorije obveznika plaćanja, propisuje jedinica lokalne samouprave.

Prikupljena sredstva po osnovu ovih naknada moraju se namjenski iskoristiti za zaštitu i unapredjenje životne sredine na teritoriji jedinice lokalne samouprave. 

Ekonomski podsticaji

Član 100
Za pravna i fizička lica koja primjenjuju tehnologije, proizvode i stavljaju u promet proizvode čiji je uticaj povoljniji od drugih sličnih, odnosno koji koriste obnovljive izvore energije (sunce, vjetar, biogas i sl.), opremu i uređaje koji neposredno služe zaštiti životne sredine, mogu se utvrditi poreske, carinske i druge olakšice ili oslobađanja od obaveze plaćanja, pod uslovima i na način utvrđen posebnim propisima.

Posebnim propisima mogu se utvrditi olakšice za usluge i za proizvode za koje je organizovan povraćaj ambalaže ili na drugi način smanjen negativni uticaj njihovog djelovanja na životnu sredinu i korišćenjem kojih se doprinosi izbjegavanju i smanjenju otpada.

XII NEVLADINE ORGANIZACIJE
Član 101
Nevladine ekološke organizacije i asocijacije predstavljaju organizovano učešće javnosti u donošenju odluka vezanih za životnu sredinu.
Država može da, polazeći od mjesta i uloge ekoloških organizacija, podstiče njihov rad i pruža im pomoć u pogledu stvaranja uslova za ostvarenje programskih zadataka zaštite životne sredine.
XIII. ELEMENTI OPŠTE POLITIKE ZAŠTITE ŽIVOTNE SREDINE
Ekološki znak

Član 102
Ekološki znak utvrđuje se za proizvode namijenjene opštoj potrošnji, izuzev proizvoda za ishranu, pića i farmaceutskih proizvoda koji u poređenju sa sličnim proizvodima manje zagađuju životnu sredinu pri proizvodnji, plasmanu, prometu, potrošnji i odlaganju ili su dobijeni reciklažom otpada.

Ekološki znak utvrđuje se i za procese i usluge koji manje zagađuju životnu sredinu. 

Za proizvode, procese ili usluge pravno ili fizičko lice može dobiti pravo na korišćenje ekološkog znaka ako se njihovom proizvodnjom, odnosno odvijanjem, odnosno pružanjem smanjuje:

1) potrošnja energetskih resursa;

2) emisija štetnih i opasnih materija;

3) proizvodnja otpada;

4) potrošnja prirodnih resursa i dr.

Ministarstvo propisuje bliže uslove i postupak za dobijanje prava na korišćenje ekološkog znaka, elemente, izgled i način upotrebe ekološkog znaka za proizvode, procese i usluge.

Dodjela i oduzimanje ekološkog znaka

Član 103
Akt o dodjeli prava na korišćenje ekološkog znaka donosi Ministarstvo.

Pravo na korišćenje ekološkog znaka se dodjeljuje za period do tri godine.

Zahtjev za dobijanje ekološkog znaka zainteresovano lice podnosi Ministarstvu. 

Uz zahtjev se podnosi dokaz o ispunjenosti uslova iz člana 102 ovog zakona.

Troškove dodjele prava na korišćenje ekološkog znaka snosi podnosilac zahteva.

Pravo na korišćenje ekološkog znaka oduzima se ako proizvod, proces ili usluga prestane da ispunjava jedan od uslova za dodjelu znaka. 

Priznanja i nagrade

Član 104
Priznanja i nagrade za doprinos zaštiti životne sredine mogu se dodijeliti za:

1) sprečavanje zagađivanja životne sredine;

2) najpovoljnija rješenja u proizvodnim postupcima u odnosu na životnu sredinu;

3) razvojne i istraživačke projekte u zaštiti životne sredine;

4) razvoj obrazovnih programa za zaštitu životne sredine;

5) doprinos pojedinaca za razvoj i unapređenje zaštite životne sredine ili za doprinos u međunarodnoj saradnji;

6) doprinos stručnih, drugih udruženja i nevladinih organizacija za razvoj i unapređenje zaštite životne sredine.

Priznanja i nagrade dodjeljuje Ministarstvo na osnovu konkursa.

Ministarstvo bliže propisuje postupak i uslove za dodjelu priznanja i nagrada.  

XIV NADZOR

Upravni nadzor

Član 105
Nadzor nad sprovođenjem ovog zakona i propisa donijetih na osnovu ovog zakona vrši Ministarstvo, ako ovim zakonom nije drugačije propisano.

Inspekcijski nadzor u okviru nadležnosti Ministarstva, vrši ekološka inspekcija u okviru djelokruga utvrđenog ovim zakonom i zakonom kojim se utvrđuje inspekcijski nadzor.

Prava i dužnosti inspektora

Član 106
U vršenju poslova inspekcijskog nadzora, ekološki inspektor kontroliše naročito:

· da li se stanje životne sredine prati na način propisan ovim zakonom i propisima donijetim  na osnovu njega;
· uvoz i izvoz supstanci koje oštećuju ozonski omotač vrši u skladu sa ovim zakonom; 

· donošenje i sprovođenje dokumenata održivog razvoja i zaštite životne sredine, kao i instrumenata zaštite životne sredine;
· primjenu standarda kvaliteta životne sredine, standarda emisije;
· da li su ispunjeni uslovi za uključivanje u sistem EMAS, odnosno postupanje pravnog i fizičkog lica u sistem EMAS u skladu sa propisanim uslovima;
· sprovođenje monitoringa stanja životne sredine;
· dostavljanje propisanih podataka i izvještaja za potrebe informacionog sistema zaštite životne sredine  i integralnog katastra zagađivača;
· izradu, sprovođenje i praćenje izvršavanja mjera iz sanacionog programa;
· da li se ekološki znak za proizvode, procese ili usluge koristi na propisan način;
· sprovođenje obaveza iz ratifikovanih međunarodnih ugovora u oblasti zaštite životne sredine;
· sprovođenje drugih propisanih mjera i uslova zaštite životne sredine.
Ovlašćenja inspektora

Član 107
Radi otklanjanja utvrđenih nepravilnosti, ekološki inspektor ima pravo i dužnost da:

· zabrani uvoz i izvoz supstanci i proizvoda koji oštećuju ozonski omotač čiji je promet zabranjen ratifikovanim međunarodnim ugovorima;

· zabrani uvoz i izvoz supstanci i proizvoda koji oštećuju ozonski omotač čiji je promet dozvoljen ako se vrši bez propisane dozvole i suprotno uslovima u dozvoli;

· naredi vođenje propisane evidencije iz člana 22 stav 3 ovog zakona;

· naredi izradu procjene opasnosti od udesa, kao i preduzimanje odgovarajućih preventivnih i drugih mjera zaštite životne sredine od opasnih materija u skladu sa zakonom;

· naredi obavljanje monitoringa stanja životne sredine na propisan način;
· zabrani korišćenje ekološkog znaka suprotno odredbama ovog zakona;

· naredi sprovođenje mjera zaštite životne sredine u  skladu sa ovim zakonom;

· naredi izvršenje drugih propisanih obaveza u cilju sprječavanja zagađenja životne sredine.

XV KAZNENE ODREDBE

Član 108
Novčanom kaznom od stostrukog do tristostrukog iznosa minimalne zarade u Crnoj Gori kazniće se za prekršaj pravno lice ako:

1. uvozi i izvozi supstance koje oštećuju ozonski omotač, odnosno proizvode koji sadrže ove supstance, koje su utvrđene ratifikovanim međunarodnim ugovorom iz zemalja, odnosno u zemlje koje nijesu strane ugovornice tog ugovora (član 20 stav 2);

2. uvozi, proizvodi i stavlja u promet nove i korišćene proizvode koji sadrže supstance koje oštećuju ozonski omotač suprotno članu 20 stav 3 ovog zakona;

3. uvozi i izvozi supstance koje oštećuju ozonski omotač bez dozvole Agencije član 22 stav 1;

4. Agenciji i pravnim i fizičkim licima kojima su supstance prodate ne dostavi podatke o vrsti i količini uvezenih, odnosno izvezenih supstanci, količini prodatih uvezenih supstanci iz člana 22 stav 3;

5. ne uradi Procjenu opasnosti od udesa (član 64 stav 2);

6. bez pribavljene saglasnosti na procjenu od udesa obavlja djelatnost (član 64 stav 3)

7. vrši monitoring bez rješenja Ministarstva (član 70 stav 3);

8. ne vrši monitoring i praćenje drugih uticaja na stanje životne sredine (član 71);

9. ne dostavlja podatke iz monitoringa Agenciji na propisan način (član 72);

10. ne vodi informacioni sistem zaštite životne sredine (član 73 stav 3); 

11. ne vodi integralni katastar zagađivača (član 74 stav 2);
12. ne dostavlja Agenciji podatke od značaja za vođenje integralnog katastra zagađivača životne sredine na propisan način  i utvrđenim rokovima (član 74 stav 4);

13. u roku koje je odredilo Ministarstvo ne izradi ili sanacioni program za uklanjanje štete u životnu sredinu koja je nastala zbog prekoračenja graničnig vrijednosti emisija u skladu sa posebnim propisom (član 91 stav 1);
14. za sanacioni program iz člana 91 stav 1 ne dobije saglasnost Ministarstva, a prema ocjeni Ministarstva i mišljenja drugih nadležnih tijela (član 91 stav 3); 
15. upotrebljava ekološki znak suprotno odredbama člana (član 102).

Za prekršaj iz stava 1 ovog člana kazniće se novčanom kaznom od najmanje petostrukog do dvadesetostrukog iznosa minimalne zarade u Crnoj Gori odgovorno lice u pravnom licu.

XVI PRELAZNE I ZAVRŠNE ODREDBE 

Član 109
Pravna lica dužna su da usklade poslovanje sa odredbama ovog zakona u roku od godinu dana od dana stupanja na snagu ovog zakona.
Član 110

Republički propisi kojima se uređuju pojedini segmenti životne sredine uskladiće se u roku od godinu dana od dana stupanja na snagu ovog zakona. 

Odredbe zakona i drugih propisa kojima se uređuje upravljanje prirodnim resursima i dobrima, kao i planiranje i izgradnja, a koje su u suprotnosti sa ovim zakonom neće se primenjivati
Član 111

Liste supstanci iz člana 21 Vlada Crne Gore donijeće u roku od 180 od dana stupanja na snagu ovog zakona. 

Nacionalni akcioni plan zaštite životne sredine Crne Gore iz člana 45 ovog zakona Vlada Crne Gore donijeće u roku od godinu dana od dana stupanja na snagu ovog zakona. 

Lokalni plan zaštite životne sredine iz člana 46 ovog zakona Skupština opštine donijeće u roku od godinu dana od dana stupanja na snagu ovog zakona. 

Nacionalna lista indikatora iz člana 47 ovog zakona donijeće Vlada Crne Gore u roku od godinu dana od dana stupanja na snagu ovog zakona. 
Član 112
 Propis na osnovu koga će se osnovati Fond za zaštitu životne sredine iz člana 41 ovog zakona donijeće se u roku od tri mjeseca od dana stupanja na snagu ovog zakona.

Član 113
Do otpočinjanja rada Fonda za zaštitu životne sredine sredstva eko-naknada uplaćivaće se u Budžet Crne Gore. 

Član 114
Postupci pokrenuti po odredbama Zakona o životnoj sredini (''Sl.list RCG'' br.12/96, 55/00) do stupanja na snagu ovog zakona završiće se prema odredbama toga zakona.

.
Član 115
Podzakonski akti za sprovođenje ovog zakona donijeće se u roku od 180 dana od dana stupanja na snagu ovog zakona. 

Do donošenja propisa iz stava 1 ovog člana, primjenjivaće se podzakonski propisi donešeni na osnovu Zakona o životnoj sredini (»Sl. list RCG«, br.12/96, 55/00)
Član 116
Danom početka primjene ovog Zakona prestaje da važi Zakon o životnoj sredini (''Sl.list RCG'' br.12/96, 55/00), osim odredbi čl. 35, 36, 37, 38, 39, 40 i 41.
Član 117
Ovaj zakon stupa na snagu osmog dana od dana objavljivanja u ''Službenom listu Crne Gore''.

